Pelampau Israel lempar kata kesat sambik berarak di Baitulmaqdis

0

BANGI, Jumaat – Puluhan ribu warga Israel berarak ke Baitulmaqdis dalam perarakan tahunan kibaran bendera bagi memperingati penawanan Israel ke ata bumi Palestin.

Menurut tinjauan AFP, penduduk Palestin di wilayah Timur Baitulmaqdis yang diduduki oleh mereka dipaksa menutupi kedai mereka dan dilarang untuk memasuki pintu Gerbang Damsyik ke Kota Lama, iaitu sebuah hab sosial, untuk memberi laluan kepada perarakan berkenaan.

Malah, sebahagian daripada peserta perarakan dikatakan turut menyerang kumpulan media dengan melempar batu dan juga botol.

Peserta perarakan itu juga turut menghamburkan kata-kata kesat terhadap pihak media dan melaungkan slogan anti-Arab.

Artikel berkaitan

Wang tidak dituntut berjumlah RM11 bilion

Isu Batu Puteh: Kerajaan serah kepada Parlimen buat keputusan

Rayuan petisyen Ramasamy ditangguh ke 1 Ogos secara fizikal

KPM, KKM pantau penularan COVID-19 waktu SPM 2022 berlangsung

Lagi Rumah Palestin Diroboh Pengganas Israel

Menurut pihak polis, susulan serangan itu, mereka menahan dua suspekmyang dipercayai terlibat dengan keganasan iaitu seorang dewasa dan juga kanak-kanak.

Sementara itu, di Gaza ribuan orang telah berkumpul di sempadan Israel dengan kebanyakan daripada mereka membawa bendera Palestin, dalam suasana yang dilihat seolah-olah adanya persaingan antara bendera.

Walaubagaimanapun, tentera Israel dilaporkan telah melepaskan gas pemedih mata ke arah sesiapa sahaja yang menghampiri pagar sempadan.

Sumber pihak keselamatan Palestin di Gaza berkata, pemerintah Islam di wilayah itu, Hamas pula melepaskan roket amaran ke laut tanpa mengulas lanjut.

Pada perarakan Israel yang lepas, kumpulan militan itu mengutuk kempen pendudukan zionis (Israel) terhadap rakyat Palestin di Baitulmaqdis yag diduduki.

Pada dua tahun lalu, selepas beberapa minggu keganasan di Baitulmaqdis puluhan rakyat Palestin cedera, perang antara Hamas dan Israel telah meletus ketika perarakan sedang berlangsung.

Perdana Menteri Israel, Benjamin Netanyahu, semalam, berkata perayaan itu diadakan sempena memperingati 75 tahun selepas penubuhan semula kelahiran ibu negara Israel di Baitulmaqdis dan 56 tahun selepas ia disatukan.

Dua anggota kabinet paling kanannya, Itamar Ben-Gvir dan Bezalel Smotrich menghadiri perarakan itu, yang dianggap oleh orang Israel sebagai Hari Baitulmaqdis.

“Hari ini, kami ingin memberitahu Hamas yang mengancam kami bahawa Baitulmaqdis adalah milik kami,” kata Ben-Gvir dalam satu kenyataan.

Melalui peperangan selama enam hari pada 1967, Israel menakluki timur Baitulmaqdis dan Kota Lama di Palestin, namun tindakan itu tidak pernah diiktiraf komuniti antarabangsa.

Perhimpunan pada Khamis itu berlangsung beberapa hari selepas gencatan senjata yang menamatkan pertempuran rentas sempadan berdarah dengan militan Jihad Islam di Gaza.

Seramai 33 orang termasuk orang awam, terbunuh di wilayah lain Palestin yang disekat, dan dua di Israel membabitkan seorang warganya dan seorang pekerja di Gaza.

Kira-kira 2,500 pegawai polis mengawal perarakan itu, yang bermula di bahagian barat bandar berkenaan sebelum melepasi timur Baitulmaqdis dan melalui Kota Lama sebelum berakhir di Tembok Barat. – AFP


PERKESO sahkan pegawai ditahan SPRM

0

BANGI, Jumaat – Pertubuhan Keselamatan Sosial (PERKESO) mengesahkan penahanan seorang pegawai agensi itu oleh Suruhanjaya Pencegahan Rasuah Malaysia (SPRM) menerusi Ops Hire 2.0, semalam.

PERKESO dalam satu kenyataan hari ini memaklumkan, penahanan itu bagi membantu siasatan berhubung insentif pengambilan pekerja bawah program Pelan Jana Semula Ekonomi (Penjana).

Menurut PERKESO, pegawai berkenaan disyaki terbabit menerima suapan bagi meluluskan permohonan tuntutan Program Insentif Pengambilan Pekerja di bawah Penjana.

“Sehubungan itu, pihak kami menegaskan bahawa PERKESO tidak akan mencampuri urusan itu.

Artikel berkaitan

ADUN Banggi,  Tanjong Kapor, Kunak umum keluar WARISAN

Hampir RM1 bilion lesap ditipu agensi pelaburan

Dewan Rakyat Dijangka Bubar Selepas Pembentangan Bajet 2023

Belanjawan 2023: Bantuan Khas Kewangan Aidilfitri RM700 untuk penjawat awam

Peruntukan bantuan sekolah persendirian Cina terus meningkat

Kami memberi kerjasama serta menyerahkan sepenuhnya kepada pihak SPRM untuk menjalankan siasatan ke atas pegawai berkenaan sehingga selesai,” menurut kenyataan itu.

Terdahulu, media melaporkan, SPRM menahan seorang pegawai perkhidmatan sebuah agensi selepas disyaki terbabit menerima wang habuan ribuan ringgit daripada seorang pemilik syarikat sebagai upah meluluskan permohonan tuntutan Program Insentif Pengambilan Pekerja di bawah program Penjana bernilai kira-kira RM1.3 juta. – BERNAMA


Prosiding baharu LCS dicadang PAC

0

BANGI, Jumaat – Jawatankuasa Kira-Kira Wang Negara (PAC) bercadang mengadakan prosiding baharu berhubung pembinaan kapal tempur pesisir (LCS) pada persidangan Dewan Rakyat yang dijadual bermula Isnin ini.

Pengerusi PAC, Datuk Mas Ermieyati Samsudin, mengesyorkan prosiding mengenai kapal milik Tentera Laut Diraja Malaysia (TLDM) itu diadakan sejurus pelantikan ahli PAC diluluskan Dewan Rakyat.

Selain itu, beliau berkata, prosiding baharu bagi perkembangan kemajuan pembinaan LCS itu akan menjadi agenda pertama Mesyuarat PAC bagi penggal Parlimen Ke-15.

Katanya, PAC dijangka mengadakan prosiding berkenaan di Limbungan Kapal Boustead Naval Shipyard (BNS), seterusnya mengadakan lawatan kerja untuk memantau kemajuan pembinaan kapal LCS.

Artikel berkaitan

JALAN PALING BAHAYA DI MALAYSIA DINAIK TARAF

Porak-peranda politik jejas institusi kehakiman negara

Blok pembangkang mahupun kerajaan akan disiasat jika terlibat rasuah

DAP beri bayangan tak akan serah kerusi kepada BN

Rayuan tunggakan cukai Najib, anak didengar 14 Jun

“Saya juga akan mencadangkan PAC mengeluarkan laporan baharu untuk dibentangkan ke Parlimen, selepas laporan kemajuan dibentangkan setiap tiga bulan.

“Ini kerana, antara syor PAC dalam laporan sebelum ini menyatakan Kementerian Pertahanan perlu membentangkan laporan kemajuan pembinaan kapal LCS kepada jawatankuasa berkenaan, setiap tiga bulan.

“Saya mengambil maklum, PAC Parlimen penggal Ke-14 sudah membentangkan Laporan Perolehan Kapal LCS pada 4 Ogos 2022. Ketua Setiausaha Kementerian Pertahanan sudah membentangkan maklum balas terhadap tujuh syor dikemukakan PAC Parlimen penggal Ke-14, pada 5 Oktober 2022,” katanya dalam kenyataan, hari ini.

BH sebelum ini, melaporkan kajian daya maju dilakukan kerajaan terhadap syarikat Boustead Naval Shipyard Sdn Bhd (BNS) bagi pembinaan lima kapal LCS TLDM gagal mengesan masalah kewangan syarikat berkenaan.

Ia dibuktikan apabila kerajaan terpaksa membuat pembayaran pendahuluan sehingga RM1.36 bilion kepada BNS, bertentangan dengan Surat Pekeliling Perbendaharaan Bilangan 5 Tahun 2007 yang berkuat kuasa ketika itu.

Ia adalah antara sembilan rumusan diperoleh PAC menerusi prosiding berkaitan kontrak berkenaan.

Pada Oktober 2022, Menteri Pertahanan ketika itu, Datuk Seri Hishamuddin Hussein dilaporkan berkata pembinaan LCS akan disambung semula, sejurus semua rundingan dalam fasa mobilisasi yang sedang berlangsung selama enam bulan sejak Jun tahun lalu, selesai penghujung Disember tahun sama.

Beliau berkata, semua pihak terbabit mempunyai tempoh 14 bulan untuk memastikan pembinaan kapal pertama LCS disiapkan, selepas fasa mobilisasi selesai penghujung tahun lalu.

Sementara itu, Mas Ermieyati berkata, beliau dan Naib Pengerusinya, Wong Shu Qi selesai melakukan kunjungan hormat kepada semua wakil tetap atau Ex Officio PAC.

Wakil tetap berkenaan ialah Jabatan Peguam Negara, Jabatan Perkhidmatan Awam, Kementerian Kewangan, Jabatan Audit Negara, Suruhanjaya Pencegahan Rasuah Malaysia, Kementerian Ekonomi dan Jabatan Akauntan Negara.

“Semua Ex Officio PAC yang ditemui bersetuju terus menjalinkan kerjasama erat dengan PAC bagi memastikan ketelusan dan kredibiliti jawatankuasa ini terus diperkukuh.

“Saya turut memberi penjelasan kepada semua Ex Officio PAC terhadap beberapa penambahbaikan bakal dilakukan, terutama membabitkan Laporan Tindakan Susulan Pegawai Pengawal atau Ketua Setiausaha Terhadap Syor Laporan PAC.

“Pertemuan dengan Yang Dipertua Dewan Rakyat, Datuk Johari Abdul juga sudah diadakan bagi mendapatkan pandangan mengenai hala tuju dan penambahbaikan yang boleh dilakukan PAC, Selasa lalu,” katanya. – BERITA HARIAN


Surat terbuka untuk Khairul Aming

0

BANGI, Khamis – Ketua Dewan Pemuda Pas Negeri Kelantan Mohamad Kamal Mohamed dalam satu kenyataan di Facebooknya hari ini telah membuat surat terbuka kepada pempengaruh terkenal Khairul Aming berhubung dengan
postingannya
di Twitter yang membeli tiket konsert Kumpulan Band Rock terkenal Coldplay.

Dalam kenyataan di Facebooknya itu, beliau menyatakan rasa sedih dengan tindakan Khairul Aming yang bersungguh menempah tiket konsert kumpulan berkenaan.

“Alang kepalang kesedihan, terguris hati saya apabila membaca posting twitter saudara yang bersungguh menempah tiket.

“Pastinya siapa saya untuk menghalang keinginan orang lain tetapi suka saya menitipkan pesan lantaran saudara adalah saudara seagama saya.” katanya

Artikel berkaitan

“Saya Tidak Terima Wang Dari UKSB’’ – Khairy Jamaluddin

Cetak nama Allah pada pakaian tak hormat sensitiviti agama Islam

WFP gantung bantuan makanan kepada rakyat Palestin

Aman Palestin sampaikan bantuan, redakan krisis kebuluran pelarian

Pakar Saran Perkenal Sistem Pengawal Selia Kandungan Media

Beliau turut mempersoalkan status Khairul Aming yang bergelar seorang pempengaruh yang ‘bersih’ (nama dan reputasi) seharusnya tidak perlu mempromosikan konsert dari artis yang lantang memperjuangkan hak-hak golongan Lesbian, Gay, Biseksual, Transgender (LGBT).

“Pada saya seorang public figure yang bersih seperti saudara tidak seharusnya secara tidak langsung mempromosikan konsert dari artis yang lantang mempromosikan LGBT.” Katanya.

Beliau turut menasihati Khairul Aming agar memikirkan kesan-kesan buruk yang akan menimpa akibat budaya LGBT yang akan dibawa bersama dalam konsert kumpulan Coldplay ini.

Kamal juga berharap agar Khairul Aming dapat membuat keputusan yang matang dalam membuat suatu pertimbangan atau keputusan

Pada 16 Mei lalu, Khairul Aming telah memuat naik ciapan bahawa dia telah berjaya membeli tiket konsert Coldplay berkenaan walaupun terpaksa menunggu berjam-jam.


Tak perlu panik, Tuaran masih terkawal – Dr Zaliha

0

BANGI, Jumaat – Daerah Tuaran dikatakan masih dalam keadaan terkawal meskipun terdapat peningkatan kes jangkitan COVID 19 sepanjang musim perayaan.
Menteri Kesihatan, Dr. Zaliha Mustafa berkata, bilangan kes yang dilaporkan juga adalah rendah yang mana kurang daripada 100 kes seminggu.
“Sebenarnya jangkitan Covid-19 di Tuaran ini kita tidak perlu panik kerana jika dilihat secara keseluruhan, bilangan kes masih rendah dan terkawal.
“Cuma mereka di Tuaran masih lakukan pemantauan mengikut kriteria yang lama kerana kita tak guna dah (kod warna),” katanya.
Beliau berkata demikian pada sidang akhbar Majlis Aidilfitri Kementerian Kesihatan di Taman Ekspo Pertanian Malaysia (MAEPS) pada 17 Mei lalu.
Terdahulu, daerah Tuaran diisytihar sebagai zon merah selepas mencatat 26 kes baharu.
Tambah Zaliha, jangkitan COVID 19 di daerah berkenaan hanya melibatkan kategori satu dan dua.
Menurutnya, pesakit yang dijangkiti juga tidak perlu hadir ke hospital dan boleh melakukan kuarantin sendiri di rumah.
“Bagi kes kategori tiga, empat dan lima, kita dapati ia membabitkan individu berusia 60 tahun ke atas termasuk mereka yang mempunyai komobid,” jelasnya.
Dalam perkembangan berbeza, Zaliha turut menasihati orang ramai agar segera medapatkan rawatan di hospital sekiranya memiliki gejala strok haba seperti dehidrasi, keletihan dan kekejangan.


Isu kalimah Allah : PUTRA gesa campur tangan Agong

0

BANGI, Sabtu – Parti Bumiputera Perkasa Malaysia (PUTRA) memohon campur tangan Yang Di- pertuan Agong bagi menangani isu penarikan semula rayuan kerajaan terhadap keputusan Mahkamah Tinggi yang memutuskan bahawa penganut agama Kristian boleh menggunakan kalimah Allah dan tiga perkataan Arab yang lain dalam penerbitan bahan agama mereka bagi tujuan pembelajaran.
Menurut Ketua Pergerakan Wira PUTRA Malaysia, Nasrul Ali Hassan Abdul Latif berkata, isu penarikan semula kes kalimah Allah ini bukan sahaja isu pentadbiran malah akan memberi impak secara langsung dan tidak langsung yang mencemarkan kesucian kalimah Allah dan mengakibatkan kecelaruan kefahaman dan akidah.
“Walaupun telah dijelaskan banyak pengamal perundangan berkaitan keputusan mahkamah tersebut yang dikatakan Menteri KDN kes ini sekadar melibatkan soal pentadbiran. Namun ada kesan secara langsung dan tidak langsung yang akan mencemar kesucian kalimah Allah yang akan melibatkan kecelaruan kefahaman dan akidah,” ujarnya.
Tambah beliau, memorandum ini juga diserahkan bagi menangkis alasan keputusan kabinet mengenai pembatalan rayuan kes kalimah Allah yang disifatkan sebagai satu permainan politik kerajaan.
“Kita melihat keputusan kabinet adalah keputusan bermain politik. Sekadar ingin melengah-lengahkan masa dengan nak mengemukakan cadangan baru. Yang tak tahu bila akhirnya ia akan dimuktamadkan,” katanya.
Menurut Nasrul, keputusan penarikan semula rayuan kes ini bukan perkara remeh kerana ia akan memberi impak negatif dan celaru apabila Tuhan kepada umat Islam dan Kristian dipanggil Allah yang dianggap sama serta merosakkan akidah umat Islam.
Beliau turut membidas kenyataan Perdana Menteri Malaysia, Dato Seri Anwar Ibrahim yang dikatakan penggunaan Kalimah Allah itu kekal milik oleh orang Islam di Semenanjung, kecuali di Sabah dan Sarawak yang dikatakan sudah menggunakan Kalimah itu ratusan tahun dulu walhal mengikut sejarah dunia perkataan Allah bagi tuhan terbit apabila agama Islam itu lahir melalui ayat- ayat al-Quran.
“Dibandingkan melalui ulasan PMX bahawa penggunaan Kalimah Allah itu kekal milik oleh orang Islam di Semenanjung, kecuali di Sabah dan Sarawak yang dikatakan sudah menggunakan kalimah itu ratusan tahun dulu. Sedangkan mengikut sejarah dunia perkataan Allah bagi tuhan terbit apabila agama Islam itu lahir melalui ayat-ayat al-Quran.”
Nasrul juga menafikan penyerahan warkah nota itu sebagai mempolitikkan isu, sebaliknya akta beliau ia adalah satu kewajipan PUTRA sebagai umat Islam dan orang Melayu untuk mempertahankan kesucian Islam walaupun sebagai sebuah parti politik.

Semalam, Nasrul bersama Naib Presiden PUTRA, Datuk Dr Aziz Jamaluddin menghantar memorandum khas kepada Pegawai Perhubungan Akhbar Istana Negara, Mohd Husbi Yusop mengenai isu penarikan semula rayuan kes kalimah Allah.
Terdahulu, pada 18 April lalu, kabinet memutuskan untuk menarik balik rayuan berhubung keputusan Mahkamah Tinggi yang memutuskan bahawa penganut agama Kristian boleh menggunakan kalimah ‘Allah’ dan tiga perkataan Arab yang lain dalam penerbitan bahan agama mereka.
Turut hadir sama Ketua Penerangan PUTRA, Shahrulufti Sharif dan juga Ketua Wirawati PUTRA, Nurhafizah Jamalludin dalam proses penyerahan memorandum di Istana Negara semalam.


Jangan buat spekulasi tarikh keputusan SPM

0

BANGI, Sabtu – Tarikh keputusan rasmi mengenai Sijil Pelajaran Malaysia (SPM) 2022 akan diumumkan Kementerian Pendidikan Malaysia (KPM).

Menterinya, Fadhlina Sidek mengingatkan semua pihak agar tidak membuat sebarang spekulasi mengenai tarikh pengumuman tersebut.

“Banyak sangat spekulasi, anda semua kena pastikan tiada berita palsu tentang pengumuman SPM,” katanya.

Jelasnya, selagi tiada pengumuman rasmi dari beliau mahupun Ketua Pengarah Pendidikan, ia adalah tidak benar.

Artikel berkaitan

Tetapkan Awal Tarikh Bubar Parlimen & PRU Demi Kestabilan – Aminuddin

Kerajaan lulus peruntukan RM30 juta untuk kamera badan PDRM

Cukai barangan mewah : beg dan jam tangan mewah antara tersenarai

Malaysia tidak kompromi isu provokasi agama, tak halang protes

Kalimah Allah: Agama lain sepatutnya hormati hak umat Islam

Fadhlina berkata demikian ketika ditemui pemberita selepas Jerayawara Pendidikan Madani dan Majlis Sambutan Hari Raya Bersama-sama Menteri Pendidikan, di Kota Bharu, hari ini.

Beliau berkata demikian ketika diminta mengulas mengenai poster tular memaklumkan keputusan SPM 2022 akan diumumkan pada 25 Mei ini.


Kabinet putuskan kementerian mana urus isu kalimah Allah – Naim

0

BANGI, Sabtu – Mesyuarat Kabinet minggu depan akan memutuskan kementerian mana diberi tanggungjawab mengurus isu berkait penguatkuasaan dan mempersembahkan cadangan kerajaan bagi menguatkuasa undang-undang berkaitan kalimah Allah.

Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar, berkata seperti yang dinyatakan sebelum ini, perkara ini akan dibincangkan dalam Mesyuarat Kabinet terlebih dahulu.

“Kabinet yang akan memutuskan kementerian mana yang diberikan tanggungjawab dan dimaklumkan selepas itu,” katanya kepada BH, hari ini.

Ketika ditemui pemberita selepas Majlis Aidilfitri Rahmah MADANI Majlis Agama Islam Wilayah Persekutuan (MAIWP) Bersama Insan Istimewa di sini kemudian, beliau berkata, segala butiran, akta serta penguatkuasaan berkaitan isu penggunaan kalimah Allah akan dibincangkan dalam mesyuarat Kabinet akan datang.

“Insya-Allah butiran lanjut kita akan bincangkan dalam mesyuarat Kabinet akan datang, selepas mesyuarat itu barulah ada keputusannya.

“Malah kita juga akan melihat fatwa sedia ada terutama berkaitan penguatkuasaan akta atau enakmen berkaitan dengan (penyebaran) agama lain kepada mereka yang beragama Islam dapat diperkukuhkan,” katanya.

Beliau berkata demikian mengulas sama ada diberi tanggungjawab untuk menguruskan cadangan yang bakal dipersembahkan kepada Majlis Raja-Raja sebagaimana diumumkan Perdana Menteri, Datuk Seri Anwar Ibrahim, Rabu lalu.

Pada Rabu lalu, Anwar mengumumkan Kabinet mendapat perkenan Yang di-Pertuan Agong, Al-Sultan Abdullah Ri’ayatuddin Al-Mustafa Billah untuk mempersembahkan cadangan bagi mengukuhkan penguatkuasaan dasar berhubung kalimah ‘Allah’ kepada Majlis Raja-Raja bagi menyelesaikan isu kalimah ‘Allah’ secara menyeluruh dan bersepadu.

Katanya, kerajaan juga komited memperkukuh perpaduan dan keharmonian di antara kaum dan agama di Malaysia.

Khamis lalu, Menteri Dalam Negeri, Datuk Seri Saifuddin Nasution Ismail memaklumkan, Kabinet masih belum memutuskan pihak mana yang akan menyediakan draf kawal selia mengenai penguatkuasaan dasar berhubung kalimah Allah.

“Kalau dari segi akta yang menjadi punca kuasa iaitu Akta Mesin Cetak dan Penerbitan 1984, akta itu di bawah kawal selia KDN. Namun, siapa yang akan sepatutnya sediakan rencana komprensif itu akan ditentukan oleh Kabinet kelak,” katanya.

Mohd Na’im menjelaskan koordinasi dengan mana-mana kementerian berhubung isu itu juga akan dibincangkan dalam mesyuarat Kabinet terlebih dulu dan akan dimaklumkan perinciannya nanti.

Mengenai sama ada akan diadakan Mesyuarat Majlis Kebangsaan Bagi Hal Ehwal Agama Islam (MKI) isu kalimah Allah itu, katanya perkara itu juga akan diperincikan selepas mesyuarat Kabinet.

“Apa pun Jemaah Menteri sudah mendapat perkenan Yang di-Pertuan Agong untuk mempersembahkan cadangan bagi mengukuhkan penguatkuasaan dasar berhubung kalimah Allah kepada Majlis Raja-Raja dan perkara itu adalah tertib dan lunas yang sebaiknya,” katanya.

Ditanya sama ada terdapat mesyuarat khas di antara kementeriannya dengan KDN mengenai isu kalimah Allah, Mohd Na’im menjelaskan, beliau sentiasa berhubung dengan Menteri Dalam Negeri. – BERITA HARIAN


Kaji semula Tanah Rizab Melayu di Perak, gesa MHO kepada JKPTG

0

BANGI, Sabtu –
Pertubuhan Kemanusiaan Masyarakat Antarabangsa Malaysia (MHO) telah menghantar surat aduan  kepada pihak Jabatan Ketua Pengarah Tanah dan Galian (JKPTG) di Wisma Sumber Asli di Putrajaya pada petang semalam.

Surat aduan berkenaan menggesa agar isu Tanah Rizab Melayu (TRM) di negeri itu diberi ulasan dan saranan kepada pihak Jabatan Tanah dan Galian untuk menyelesaikan masalah isu  hak pemilikannya yang berpindah daripada orang Melayu kepada orang bukan Melayu di Perak.

Setiausaha Agung MHO, Datuk Hishamuddin Hashim berkata, pihaknya hadir ke JKPTG kerana memahami fungsi jabatan berkenaan yang boleh menganalisa isu-isu yang melibatkan perundangan yang berkaitan dengan tanah Persekutuan dan negeri

“Sebab itu kita hadir pada hari ini supaya pihak jabatan dapat memanjangkan isu ke peringkat yang lebih tinggi misalnya Majlis Tanah Negara untuk dirunding apakah syor-syor perlu dikeluarkan bagi permasalahan rizab tanah Melayu yang telah berpindah milik kepada bukan Melayu.

Artikel berkaitan

30 rakyat Malaysia selamat keluar dari Pelabuhan Sudan

Jawatan Presiden, Timbalan Presiden UMNO masih boleh dipertandingkan

Proses penamaan calon PRN 2023 lancar – KPN

Rapatkan jurang perpaduan, ambil pengajaran rusuhan kaum

Jiao Zong wajar terima Bahasa Melayu sebagai identiti negara

“Kami turut berharap pihak jabatan dapat memberi ulasan secara bertulis untuk kita bawa isu ini dan lihat apakah solusi yang dapat dicapai untuk mengembalikan semula tanah rizab Melayu itu,” katanya.

Pada tanggal 11 April yang lalu, MHO menggesa agar Ketua Audit Negara memberi cadangan dan saranan kepada Pejabat Tanah Negeri Perak agar mengembalikan semula Tanah Rezab Melayu yang telah dipindah milik kepada orang bukan Melayu.

Tambah Hishamuddin, pihaknya berpandangan berdasarkan undang-undang yang sedia ada, tidak mustahil bagi tanah-tanah rizab Melayu yang dipindah milik secara salah dan berlaku kesilapan dikembalikam segera kepada status quo.

Semalam,
bertempat,  Wisma Sumber Asli di Putrajaya
MHO menyerahkan surat aduan  dan saranan mereka ke pihak JKPTG

MHO diwakili oleh Penasihatnya sendiri,
Tan Sri Musa Hassan Yang
 menyerahkan surat berkenaan kepada wakil JKPTG

Turut hadir ialah mangsa-mangsa yang membuat aduan kepada pertubuhan itu.

MHO turut tampil menyarankan agar Jabatan Audit Negara bagi mengeluarkan laporan yang lebih konkrit serta pembetulan kesilapan dalam dokumen hak milik Tanah Rizab Melayu agar tiada lagi kesilapan yang berlaku pada masa hadapan.

“Kita hadir untuk menyerahkan surat kepada Ketua Audit Negara supaya beliau dapat mengeluarkan satu saranan lebih konkrit kerana saranan yang dikeluarkan Ketua Audit Negara pada tahun 2019 (Siri 2) berhubung dengan tanah rizab Melayu di Perak adalah tidak memadai.

“Tanah berstatus rizab Melayu itu semakin berkurangan selain dinyatakan dalam laporan tersebut selepas diaudit bahawa pengurusan tanah rizab Melayu di negeri berkenaan adalah kurang cekap dan berkesan,” katanya.


Kalimah Allah : Majlis Perundingan agama gesa kerajaan kaji semula enakmen negeri

0

BANGI, Sabtu – Selepas tercetusnya polemik berhubung isu kalimah Allah hari ini,  Majlis Perundingan Agama Buddha, Kristian, Hindu, Sikh dan Taoisme Malaysia (MCCBCHST) menggesa Perdana Menteri Anwar Ibrahim dan kabinet untuk melindungi hak semua rakyat Malaysia selaras dengan Perlembagaan Persekutuan.
Memetik Malaysiakini, Majlis Perundingan Agama Buddha, Kristian, Hindu, Sikh dan Taoisme Malaysia (MCCBCHST) dalam satu kenyataannya, tampil menuntut kerajaan mengisytiharkan undang-undang negeri sedia ada berhubung larangan menyeluruh terhadap penggunaan perkataan seperti “Allah” oleh orang bukan Islam sebagai tidak berperlembagaan.
“MCCBCHST mengambil maklum bahawa perdana menteri akan mengemukakan cadangan kabinet mengenai isu ‘Allah’ kepada Majlis Raja-Raja Melayu.
“Oleh itu, ini adalah masa yang sesuai untuk melihat Seksyen 9 Enakmen Negeri,” kata majlis itu.
Kenyataan majlis itu dikeluarkan sebagai respons kepada kenyataan Perdana Menteri Anwar Ibrahim pada hari Rabu yang menunjukkan kerajaan akan berpegang pada status quo berhubung penggunaan kalimah Allah oleh bukan Islam.
Anwar berkata kabinet “menghormati, mengiktiraf dan mematuhi” enakmen negeri dan titah Yang di-Pertuan Agong pada 7 Februari  yang meminta dasar sedia ada mengenai penggunaan kalimah “Allah” dikekalkan.
Majlis itu berkata Perkara 11(4) Perlembagaan Persekutuan hanya akan membenarkan kerajaan negeri melarang penggunaan perkataan oleh orang bukan Islam apabila terdapat penyebaran fahaman agama kepada orang Islam.
“Oleh itu, perlu ada ‘penyebaran mana-mana doktrin agama’ kepada orang Islam supaya berada dalam lingkungan larangan.
“Sekadar penggunaan perkataan tanpa penyebaran kepada orang Islam tidak boleh mengikut rangkuman Perkara 11(4) Perlembagaan Persekutuan,” kata MCCBCHST.
“Memandangkan perkara di atas, penggunaan perkataan semata-mata untuk pembelajaran sendiri tanpa sebarang penyebaran kepada orang Islam tidak boleh masuk dalam skop Perkara 11(4).
“Ini, prima facie bermakna Seksyen 9 Enakmen Negeri yang melarang perkataan tertentu walaupun tidak ada penyebaran yang terlibat akan menyalahi perlembagaan dan di luar kuasa yang diberikan oleh Perkara 11(4),” katanya.
MCCBCHST juga menyatakan bahawa kebanyakan negeri di Malaysia telah membuat undang-undang atau enakmen negeri di bawah Perkara 11(4) untuk melarang orang bukan Islam daripada menggunakan antara 20 hingga 40 perkataan, khususnya di bawah Seksyen 9 undang-undang negeri masing-masing.
Kenyataan MCCBCHST ditandatangani bersama oleh presidennya Jagir Singh, timbalan presiden Dao Zhang Tan Hoe Chieow, naib presiden Archbishop Julian Leow Beng Kim, naib presiden Chuan Yuan, dan naib presiden Ganesh Babu Rao.


KPDN nafi harga gula RM4.60 sekilo

0

BANGI, Sabtu –  Kementerian Perdagangan Dalam Negeri dan Kos Sara Hidup (KPDN) menafikan maklumat yang tular di media sosial bahawa harga gula akan dinaikkan dalam tempoh terdekat.

Menteri KPDN, Datuk Seri Salahuddin Ayub sebaliknya memberi jaminan harga gula tidak akan dinaikkan dan bekalan bahan makanan itu akan sentiasa mencukupi di pasaran.

Beliau berkata, pihaknya telah mengadakan tiga pertemuan bersama dua pengilang gula terbesar negara iaitu Central Sugar Refinery Sdn. Bhd. (CSR) dan MSM Malaysia Holdings Bhd. (MSM), bagi memastikan bekalan bahan mentah itu mencukupi.

“KPDN ingin menafikan penularan poster harga gula baharu kononnya RM4.60 baru-baru ini sebagai berita palsu. Kita harap keresahan rakyat tentang isu bekalan dan harga gula dapat diredakan.

“Malah harga gula untuk rakyat juga akan kekal. Mekanisme untuk mengekalkan harga gula itu akan dibincang dan diputuskan Kabinet,” katanya pada sidang akhbar selepas menghadiri Rumah Terbuka Aidilfitri Ahli Parlimen Pulai di Taman Rekreasi Taman Uda Utama, di Johor Bahru, Johor.

Artikel berkaitan

Mangsa ‘berputih mata’ rugi puluhan ribu ditipu sindiket

Petisyen BN ditolak, Che Alias kekal Ahli Parlimen Kemaman

Isu tutup sekolah agama, ada pihak berniat timbul kegelisahan umat Islam

Cadangan wajib bayar elaun latihan industri dibawa ke kabinet

KTMB cadang Anthony Loke jadi Menteri Pengangkutan

Sementara itu, Salahuddin berkata, kerajaan berharap inisiatif Pangkalan Data Utama (Padu) yang akan diguna pakai untuk pelaksanaan subsidi bersasar bagi diesel dan petrol RON95 pada tahun depan dapat disiapkan hujung tahun ini.

Menurut beliau, pangkalan data bersepadu itu bagi meneliti semua data-data sedia ada selepas dipersetujui dalam Mesyuarat Majlis Tindakan Ekonomi Negara (MTEN) minggu lalu.

“Ini bagi menyelaraskan semua data yang ada dan apabila kita kuat kuasakan subsidi bersasar ini, kita akan pastikan benar-benar tepat sasarannya dan tidak berlaku ketirisan. Itu yang kita harapkan,” katanya. – KOSMO


Lebih separuh tasik, takungan air di dunia semakin kering

0

BANGI, Sabtu – Bekalan air manusia global pada masa depan bakal terancam.

Lebih separuh tasik dan takungan air terbesar dunia mengecil sekali gus mengancam jaminan air kepada manusia pada masa mendatang.

Satu kajian yang dilakukan oleh pakar berhubung bekalan air manusia mendapati, perubahan iklim serta penggunaan tidak mapan punca utama ia berlaku,

Seorang profesor dari Universiti of Colorado Boulder dan penulis bersama kajian, Balaji Rajagopalan berkata keadaan itu akan menyebabkan kira-kir dua bilion penduduk bumi terjejas.

Artikel berkaitan

Pakar Saran Perkenal Sistem Pengawal Selia Kandungan Media

Lelaki muat naik ciapan berbaur perkauman ditahan

Agihan pendapatan ASB 4.60 sen, bonus tambahan 0.50 sen

Apakah Untung Buat Pakatan Harapan Setelah Najib Dipenjara?

Pelajar SJKC Perlu Sedar Kepentingan Bahasa Melayu

“Tasik di seluruh dunia berdepan masalah dan implikasinya begitu besar serta meluas. Apa yang menarik perhatian kami adalah 25 peratus populasi dunia tinggal di lembangan-lembangan tasik dan kawasan ini semakin mengecil,”

Tidak seperti sungai yang menjadi tumpuan ahli-ahli sains, tasik tidak begitu dipantau walaupun ia sangat penting kepada jaminan bekalan air, kata Balaji.

Balaji Rajagopalan, Pengkaji Sains Alam Sekitar Universiti Colorado Boulder

Bagaimanapun, bencana alam sekitar melibatkan sumber air yang besar seperti Laut Caspian dan Laut Aral memberi isyarat kepada krisis yang lebih besar.

Untuk mengkaji persoalan itu secara sistematik, pasukan yang disertai oleh saintis Amerika Syarikat (AS), Perancis dan Arab Saudi itu memeriksa 1,972 tasik serta takungan air terbesar dunia menggunakan pengimejan satelit dari tahun 1992 hingga 2020.

Mereka memberi tumpuan kepada sumber air besar kerana penelitian satelit yang lebih tepat di samping kepentingannya kepada manusia dan hidupan liar.

Berdasarkan gambar satelit Landsat, pasukan penyelidik itu mengenal pasti bagaimana isipadu tasik berubah dalam tempoh hampir 30 tahun.

Hasil penelitian mereka mendapati 53 peratus tasik dan takungan air utama mengalami penyusutan kapasiti simpanan air pada kadar 22 gigatan setahun, yang mana satu gigatan menyamai satu bilion metrik tan.

Sepanjang tempoh kajian, sebanyak 603 kilometer padu air telah hilang atau bersamaan 17 kali ganda simpanan air di Tasik Mead iaitu takungan air terbesar di AS.

Bagi mencari puncanya, pasukan itu menggunakan model statistik merangkumi trend hidrologi dan iklim untuk mengesan faktor alam semula jadi dan perbuatan manusia.

Untuk tasik semula jadi, sebahagian besar kehilangan isipadu air berpunca daripada pemanasan iklim dan penggunaan berlebihan oleh manusia.

Suhu yang meningkat akibat perubahan iklim bukan sahaja mendorong penyejatan tetapi boleh mengurangkan pengewapan air dalam atmosfera di sesetengah kawasan.

“Impak iklim mendominasi semua faktor lain,” kata Balaji.

Penulis utama kajian itu, Fangfang Yao menambah dalam satu kenyataan: “Banyak kesan perubahan iklim dan faktor manusia terhadap kehilangan air tidak diketahui sebelum ini seperti pengeringan Tasik Good-e-Zareh di Afghanistan dan Tasik Mar Chiquita di Argentina”.

Salah satu perkara mengejutkan adalah tasik di kedua-dua rantau basah dan kering di seluruh dunia kehilangan simpanan airnya. Ini menandakan bahawa paradigma ‘kering menjadi bertambah kering dan basah semakin basah’ yang digunakan untuk merumuskan bagaimana perubahan iklim menjejaskan rantau-rantau tidak selalunya benar.

Kehilangan air dikesan di tasik tropika lembap di Amazon selain tasik di Benua Artik sekali gus menandakan trend ini lebih meluas berbanding jangkaan, manakala kehilangan kapasiti di loji-loji takungan air pula berpunca daripada pengumpulan mendapan atau sedimen.

Tasik air tawar dan loji takungan air menyimpan 87 peratus bekalan air bersih seluruh dunia, manakala strategi baharu untuk penggunaan air secara mapan dan mitigasi iklim perlu dicari segera.

Kajian itu diterbitkan dalam jurnal Science. – Agensi.


Malaysia kutuk pencerobohan terbaharu Masjid Al-Aqsa

0

BANGI, Sabtu – Malaysia mengutuk sekeras-kerasnya pencerobohan yang terbaharu ke atas Masjid Al-Aqsa oleh Israel pada 18 Mei lalu.

Kementerian Luar Malaysia (Wisma Putra) dalam satu kenyataan berkata, pencerobohan yang dirancang ke tapak suci umat Islam dan perarakan bendera di Kota Lama Baitulmaqdis itu memburukkan lagi keadaan.

“Tindakan sedemikian merupakan provokasi yang sangat jelas dan pencabulan terang-terangan terhadap kesucian tapak suci yang dihormati.

 “Masyarakat antarabangsa tidak sepatutnya hanya menutup mata terhadap pelanggaran hak asasi manusia dan dasar apartheid yang berterusan oleh rejim Israel di wilayah Palestin yang diduduki,” menurut kenyataan itu.

Artikel berkaitan

Pejuang dalam dilema, pilihan terbaik tidak sertai PRN

Fatwa tidak bercanggah dengan konsep Bangsa Johor – Sultan Ibrahim

Belanjawan 2023: Pulihkan kedudukan kewangan, jaga keperluan rakyat – KM Sabah

Qatar derma 10,000 rumah mudah alih untuk mangsa gempa Turkiye & Syria

ARAK ‘TIMAH’: KABINET DENGAR CAKAP SIAPA?

Malaysia sememangnya berpegang teguh dengan pendiriannya yang berprinsip bahawa rakyat Palestin berhak ke atas negara mereka sendiri yang merdeka dan berdaulat berdasarkan sempadan sebelum tahun 1967, dengan Baitulmaqdis sebagai ibu negara.


Mufti Pahang haramkan konsert Coldplay

0

BANGI, Sabtu – Konsert kumpulan rock alternatif British Coldplay wajar diharamkam kerana sokongan yang diberikan kepada golongan Lesbian, Gay, Biseksual dan Transgender (LGBT).

Ujar Mufti Pahang, Datuk Seri Abdul Rahman Osman bertegas bahawasanya umat Islam perlu menegah sebarang kegiatan mungkar dan perbuatan yang dilarang oleh Allah S.W.T.

“
Kita sebagai seorang Islam sebagaimana dalam firman Allah (bermaksud) ‘Kamu adalah umat yang paling baik, mengajak orang kepada kebaikan dan mencegah kepada kemungkaran.

“Apa yang kita lihat jika benda itu mungkar jelas mengajak orang kepada LGBT, mengajak orang lupa Allah sebenarnya hukumnya kita kena tegah.

Artikel berkaitan

Maszlee Malik buat pemohonan maaf terbuka, sebut skrip lucah

Gesaan bodoh tarik gelaran Tun, menguji orang Melayu – Aminuddin Yahaya

Dewan Rakyat tidak pernah bahas Laporan Ketua Audit Negara 2021 – PN

Tiada rancangan porak-perandakan kerajaan – Mohamad Hasan

Kalimah Allah: Menteri Hal Ehwal Agama nasihat orang ramai bertenang, berhati-hati

“Kita kena cegah supaya ia tidak bersama dengan umat Islam di sini (Malaysia). Bermakna kalau kita biarkan bercanggah dengan ayat tadi,” katanya.

Beliau turut menambah, jika ianya hanyalah sebuah konsert biasa tanpa elemen LGBT kita masih boleh diterima dalam sesebuah negara yang berbilang kaum.

Namun, jika ia mempunyai sebarang unsur-unsur perbuatan yang tidak bermoral konser berkenaan bukan sahaja boleh mempengaruhi orang bukan Islam malah penganut Islam.

“Pada umat Islam memang tidak ada keperluan untuk itu kecuali kita duduk di negara berbilang kaum. Sebab LGBT ini semua orang tidak suka sebenarnya.

“Kalau setakat hiburan biasa mungkin kita boleh (terima) menentukan orang-orang bukan Islam dan sebagainya menghadirinya.

“Tapi kalau LGBT ini dia mempengaruhi Islam dan bukan Islam. Agama-agama lain pun melarang (amalan LGBT),” kata beliau.

Tambahnya lagi, orang-orang munafik akan mengajak kepada kemungkaran dan mencegah daripada melakukan perkara-perkara yang baik.

Mana-mana ulama juga tidak akan menyokong konsert sebegini jika diadakan di sebuah negara yang manjoritinya Islam seperti Malaysia.

“Saya rasa adalah lebih baik ada usaha-usaha untuk membatalkan. (Jika) pihak tertentu ada kuasa untuk membatalkan itu adalah lebih baik. Kita sebuah negara Islam.

“Bukan saya sahaja, seluruh ulama dan orang soleh memang tidak setuju perkara seperti ini dibawa ke dalam sebuah negara Islam.

“Sepatutnya kita sebagai negara Islam mengajak orang kepada Islam, berbuat baik. Kalau tidak orang akan mempermainkan agama kita,” katanya lagi.

Beliau juga turut menasihati seluruh umat Islam supaya tidak pergi ke konsert tersebut jika ia mempromosi agenda LGBT.

“Kalau kita sudah tahu ia mengajak kepada LGBT dan sebagainya, kita merasakan pergi itu adalah satu benda yang sia-sia dan boleh merosakkan akidah kita lebih baik tak pergi.

“Kalau ia melibatkan, mengajak kepada kemungkaran adalah berdosa dan haram,” jelasnya.

Beberapa pihak turut membantah konsert yang akan diadakan di Stadium Nasional Bukit Jalil pada 22 November hadapan dengan mendakwa kumpulan Coldplay berkenaan mempromosi agenda LGBT.

Tiket konsert
Coldplay: Music of the Spheres World Tour
ini menjadi rebutan jutaan rakyat Malaysia kerana tiket berkenaan habis dijual dalam tempoh tiga jam selepas kaunter tiket dalam talian dibuka dua hari lalu.


Muhyiddin yakin PN raih 80 peratus undi pada PRN

0

BANGI, Sabtu – Parti politik Perikatan Nasiona (PN) yakin akan mendapat sokongan sekurang-kurangnya 70 peratus undi terutamanya undi Melayu pada Pilihan Raya Negeri (PRN) yang akan datang.

Pengerusinya, Tan Sri Muhyiddin Yassin, berkata beliau yakin dengan perkara ini kerana berdasarkan kajian dan fakta menunjukkan gabungan parti BERSATU, PAS, GERAKAN yang bakal bertanding PRN di enam negeri di Semenanjung berada di hadapan dari segi populariti dan juga kepimpinan.

Kataya lagi, rakyat sudah boleh  menilai dan PRN akan datang akan jadi penanda aras yang baharu mengenai hala tuju masa depan politik negara.

“Saya yakin, walaupun tidak 100 peratus, namun 70 sehingga 80 peratus sokongan rakyat di semua negeri, terutamanya orang Melayu amat baik sekali.”

Artikel berkaitan

Mahkamah Tinggi benarkan semakan kehakiman Swatch cabar rampas jam dikaitkan LGBT

Pelajar Dibuli 10 Senior, Badan Ditekap Seterika

690 ‘bookie’ judi Piala Dunia 2002 ditahan

Pengampunan Najib, Anwar akui berada dalam Lembaga Pengampunan

Agong seru pemimpin, rakyat teladani Tun Dr. Ismail

“Alhamdulillah  daripada kajian, kita dah dapatkan pandangan dan reaksi mereka seperti di Selangor, nampaknya pun agak ke hadapan.” katanya

Muhyiddin yang juga Presiden BERSATU turut menjangkakan trend sokongan kepada PN semakin meningkat berdasarkan situasi semasa dalam negara, politik UMNO serta politik Kerajaan Perpaduan.

“Semua ini akan dinilai oleh mereka, saya jangkakan sebahagian besar mereka anggap rasa kecewa berlaku dalam negara, mereka tak lihat keberkesanan, cakap banyak, tetapi cakap tak serupa bikin,”kataya.

Mengenai penggunaan logo dalam PRN akan datang, Ahli Parlimen Pagoh itu berkata, setakat ini empat daripada enam negeri masih kekal untuk menggunakan logo PN sewaktu PRN.

“Kalau setakat hari ini, kita masih kekalkan, kecuali kalau PAS buat perubahan nak menerima logo PN. Namun macam di Kedah, walaupun dipimpin PAS, dalam PRU (Pilihan Raya Umum) lalu, kita pakai logo PN dan sampai sekarang masih (guna logo PN).

“Kelantan dan Terengganu mutakhir ini saya dengar mereka masih menggunakan logo PAS, bagi kami tak ada masalah walaupun orang (Kelantan dan Terengganu) kenal logo PN. Ini hanya bagi tujuan PRN.

“Dari segi dasar dan hubungan kita dalam PN serta penerimaan rakyat cukup baik. Bagi Pulau Pinang, sudah tentu kita pakai logo PN, begitu juga Selangor, Negeri Sembilan. Itu kemajuan sebenarnya kalau nak dibandingkan PRU lalu,” katanya.


Murid, guru boleh terus pakai baju sukan – Fadhlina

0

BANGI, Sabtu – Para pelajar, guru dan anggota kumpulan pelaksaan di semua institusi di bawah Kementerian Pendidikan Malaysia (KPM) boleh terus memakain pakaian dan baju sukan ketika cuaca panas yang berlaku ketika ini.

Menteri Pendidikan, Fadhlina Sidek berkata, bagi mengelakkan berlaku komplikasi kesihatan, kebenaran khas itu diteruskan bergantung kepada keadaan cuaca.

“KPM tidak membuat keputusan sendiri, kita dibantu dan mendapat pedoman dari Kementerian Kesihatan Malaysia dan Kementerian Sumber Asli, Alam Sekitar dan Perubahan Iklim yang sentiasa memantau cuaca dan suhu untuk pastikan kita dapat meneruskan aktiviti bersama pelajar.”

“Langkah ini juga bagi mengelakkan kejadian yang tidak diingini boleh dihalang dan dicegah,” katanya.

Artikel berkaitan

Bertindak segera, bukan sekadar retorik politik

Kemasukan warga Bangladesh berisiko atasi jumlah minoriti rakyat Malaysia

Polis tunggu laporan perubatan budak dipercayai mangsa dera

Mohd Rafiq Letak Jawatan Pengerusi PN Melaka

Mayat nelayan ditemukan dalam perut buaya

Beliau berkata demikian ketika ditemui pemberita selepas Jerayawara Pendidikan Madani dan Majlis Sambutan Hari Raya Bersama-sama Menteri Pendidikan, di Kota Bharu, hari ini.

Fadhlina turut melancarkan Pakej Guru EL30 dan M40 yang merupakan Kerjasama strategik Yayasan Didik Negra (YDN) dan CelcomDigi.

Sebelum ini KPM memberi kebenaran khas untuk memakain pakaian atau baju sukan yang sopan semasa cuaca panas bagi mengelakkan sebarang komplikasi kesihatan.

Kebenaran kha situ termasuk pemakaian tali leher yang tidak diwajibkan bagi murid yang memakai pakaian seragam sekolah.


Peguam Muslim cabar debat rayuan kalimah Allah

0

BANGI, Sabtu – Isu penggunaan kalimah Allah berkaitan kes
Jill Ireland Lawrence Bill
 dianggap boleh difahami menerusi debat secara matang antara dua pihak.

Persatuan Peguam-Peguam Muslim Malaysia (PPMM) sebulat suara
mahu mengadakan debat antara pihak yang membantah dengan pihak yang menyokong penarikan balik rayuan kes penggunaan kalimah Allah.

Presiden PPMM, Muhammad Hisham Marzuki berkata cabaran debat bagi Kes Jill Ireland isu kalimah Allah diharap dapat memberi pencerahan yang benar dan lebih jelas kepada rakyat berkenaan isu ini untuk mencapai muktamad tanpa penglibatan emosi, ego mahupun soal menang atau kalah.

“Kami percaya satu-satunya cara untuk menangani dan menyelesaikan pemahaman tuntas berkenaan isu Kes Jill Ireland iaitu isu kalimah Allah adalah melalui debat perdana yang matang, berilmu dan dijalankan secara professional,” katanya.

Presiden Persatuan Peguam-Peguam Muslim Malaysia (PPMM), Muhammad Hisham Marzuki

Tambahnya, perdebatan ini juga mahu dianjurkan dengan mengambil kira kenyataan pelbagai pihak yang dikeluarkan tidak konsisten, mengelirukan masyarakat dan bercanggah antara satu sama lain.

Menurut Hisham, seorang pendebat yang dicadangkan oleh pihaknya akan mengambil seorang pendebat daripada pihak Kerajaan Perpaduan atau mana-mana pihak lain yang menyokong penarikan balik Notis Rayuan tersebut.

Jelasnya, debat itu akan dikendalikan oleh pihak neutral untuk tempoh yang akan ditetapkan selepas persetujuan semua pihak untuk tawaran debat ini.

Sebelum ini media melaporkan Menteri Dalam Negeri, Datuk Seri Saifuddin Nasution Ismail, sudah mengemuka nota kepada Jemaah Menteri mengenai keputusan KDN menarik balik rayuan di mahkamah berhubung keputusan penggunaan kalimah Allah.

Tindakan itu dibuat berhubung keputusan mahkamah Tinggi memutuskan penggunaan kalimah Allah dan tiga perkataan Arab lain boleh digunakan dalam penerbitan bahan agama Kristian bagi tujuan pembelajaran.

Dalam perkembangan lain, Muhamad Hisham mengesahkan beliau dipilih sebagai presiden baharu PPMM menggantikan Datuk Zainul Rijal Abu Bakar yang tidak menawarkan diri untuk bertanding semula.


PH-BN mampu Tawan Kedah, Terengganu jika strategi betul

0

BANGI, Sabtu – Kedah dan Terengganu dipercayai bakal jatuh ke tangan Pakatan Harapan (PH) – Barisan Nasional (BN) pada Pilihan Raya Negeri akan datang jika mempunyai strategi yang betul.

Ketua Pengarah Jabatan Komunikasi Komuniti (J-KOM), Datuk Dr Mohammad Agus Yusoff berkata, perkara itu dapat dicapai dengan tindakan yang dipamerkan Perdana Menteri, Datuk Seri Anwar Ibrahim dalam menyelesaikan masalah yang dihadapi kedua-dua negeri.

“Dengan strategi yang berkesan, tidak mustahil gelombang sokongan terhadap pembangkang beralih kepada kerajaan Madani.

“Walaupun kerajaan Madani tidak berkuasa di negeri-negeri ini, ia akan memenangkan rakyat melalui bantuan dan dasar,” katanya.

Artikel berkaitan

Persatuan Bas Sekolah Tiada Hak Letak Harga, Tapi Ramai `Bungkus’ Angkara Pandemik

Peguam Negara rayu keputusan pembebasan Muhyiddin

Saarani nafi spekulasi gerakan tumbang kerajaan Perak

Lelaki ditahan miliki dadah bernilai RM227,914

Buluh lemang sumber pendapatan Shafie di Raub

Selain itu menurut Agus, status quo bagi tiga negeri di bawah PH iaitu Pulau Pinang, Selangor dan Negeri Sembilan diramal akan kekal kerana dilihat tiada sebarang anjakan besar untuk menukar pentadbiran semasa di negeri berkenaan.

Menyentuh mengenai isu agama dan perkauman yang dianggap sebagai modal untuk menarik sokongan, Agus melahirkan kebimbangan dan menyarankan agar ia diselesaikan melalui persefahaman, belas kasihan, toleransi dan saling menghormati.

“Memandangkan Perdana Menteri sendiri memimpin melalui teladan yang kerajaan sanggup bertolak ansur, tidak ada sebab untuk rakyat tidak berubah,” katanya.


Ribuan rakyat Palestin sertai protes mega

0

BANGI, Sabtu –
Ribuan rakyat Palestin kini mula bangkit dengan menyertai protes mega sebagai bantahan terhadap perarakan bendera negara haram yang telah mengakibatkan pembunuhan terhadap pimpinan utama pejuang jihad Palestin pada minggu lalu.

Ribuan rakyat Palestin berkumpul di Semenanjung Gaza bagi memperingati para syuhada yang terkorban akibat serangan Israel pada 9 Mei lalu.

Ribuan rakyat Palestin kini mula bangkit dengan menyertai protes mega sebagai bantahan terhadap perarakan bendera negara haram yang telah mengakibatkan pembunuhan terhadap pimpinan utama pejuang jihad Palestin pada minggu lalu.

Protes mega berkenaan diadakan pada hari Jumaat lalu.

Ekoran itu, Israel dengan culasnya telah melepaskan beberapa tembakan peluru hidup dan gas pemedih mata kepada rakyat Palestin yang menyertai protes berkenaan di timur Semenanjung Gaza.

Artikel berkaitan

Bicara rakyat Malaysia di Guantanamo Bay, ditangguh lagi – Peguam

Tunjuk Perasaan Di Sudan Catat Kematian Pertama

Sikap antinasional tidak layak terima anugerah negara

Anwar bidas Sanusi, fahami perlembagaan sebelum bercakap

Takiyuddin dedahkan, Khairy Jamaluddi akhirnya pilih PN

Di samping menyertai protes bantahan terhadap perarakan Israel terbabit, rakyat Palestin turut dilihat berhimpun di lokasi terbabit sebagai memperingati dan menghormati kematian para syuhada yang mengorbankan lebih 30 nyawa penduduk Palestin di Gaza.

Tercetusnya demonstrasi secara besar-besaran ini adalah kerana, pada 9 Mei lalu Rejim Israel telah melancarkan serangan pengeboman maut yang mendorong kumpulan jihad Islam di Palestin yang kini berpangkalan di Gaza telah membalas semula serangan terbabit dengan menembak lebih 1,000 roket ke arah wilayah Tel Aviv.

Justeru, ini merupakan siri terburuk pertempuran antara kumpulan Jihad Palestin dan rejim Israel semenjak 2021.


Selepas berjaya takluk Everest, pendaki negara dilapor hilang

0

BANGI, Sabtu – Pendaki Malaysia Everest 2023  orang kurang upaya (OKU) pendengaran, Muhammad Hawari Hashim, 33, yang berjaya menawan puncak Everest (8,848 meter dari paras laut) pada Khamis dilaporkan hilang semalam.

Memetik Berita Harian, berita kehilangan Hawari dilaporkan media online tempatan Nepal,The Himalayan Times (THT) hari ini.

Pengarah Pioneer Adventure Pvt Ltd, Nivesh Karki berkata, Hawari dilaporkan hilang pagi semalam (Jumaat) selepas turun dan berehat di kem empat selepas berjaya menawan puncak Everest.

Katanya, usaha pencarian sedang giat dijalankan termasuk menyampaikan mesej ke semua kem sama ada Hawari ada berteduh di khemah lain.

Artikel berkaitan

ADUN Bilut Gesa Anwar Letak Jawatan Ketua Pembangkang

MB Perak dakwa videonya mengenai Tanah Rizab Melayu dimanipulasi

Lelaki muat naik ciapan berbaur perkauman ditahan

PEJUANG belum sedia letak calon hadapi PRN

YADIM Buat Aduan Kepada SKMM

Menurut sumber, Hawari dilaporkan keluar dari kem empat secara bersendirian pada awal pagi tanpa pengetahuan malim gunung dan rakan pendaki ME2023, Awang Askandar Ampuan Yaacub, 56, yang dilaporkan berhadapan masalah kesihatan selepas tidak dapat meneruskan misi menawan Everest ketika berada di paras 8,000 meter dari aras laut.

Awang Askandar meninggal dunia di kem empat pada jam 10.30 pagi waktu Nepal (12.45 waktu Malaysia) semalam.

Almarhum yang juga Pengarah Angkatan Pertahanan Awam Malaysia (APM) Kedah, 56, meninggal dunia ketika misi pendakian Gunung Everest, Himalaya.

Ketua Pesuruhjaya APM Aminurrahim Mohamed mengesahkan perkara itu selepas menerima makluman daripada Chef De Mission misi Malaysia Everest 2023 (ME 2023) itu Tan Sri Dr Salleh Mohd Nor.

Hawari berasal dari Pulau Pinang dan kini bertugas di Muzium Pulau Pinang.

Misi yang bermula awal April lepas turut disertai antaranya ketua ekspedisi yang juga bekas pendaki Everest 2016 Azim Afif Ishak, Muhammad Hawari Hashim dan Vincent Tiong Ling Yang.


BN-PH tawar 5 perkara jika tawan Kedah

0

BANGI, Ahad – Kerajaan menggariskan lima perkara yang akan diberi keutamaan untuk rakyat Kedah sekiranya gabungan Pakatan Harapan (PH) dan Barisan Nasional (BN) berjaya mengambil alih negeri itu pada Pilihan Raya Negeri (PRN) akan datang.

Timbalan Perdana Menteri, Datuk Seri Dr Ahmad Zahid Hamidi berkata, lima perkara itu membabitkan perniagaan agro, pendidikan maahad tahfiz, pendidikan teknikal dan latihan vokasional (TVET), isu bekalan air serta usaha menaik taraf kemudahan telekomunikasi bagi meningkatkan ekonomi dan keupayaan modal insan rakyat Kedah.

Mengulas lanjut, tumpuan kepada agro business bukan hanya soal keterjaminan makanan dan menjadikan Kedah terus sebagai negeri padi, sebaliknya membabitkan keberhasilan produktiviti kepada usahawan padi yang mesti dipertingkatkan.

Artikel berkaitan

Tidak sempat tarawih, masjid terbakar

KDN buka 25 jam sehari, SPRM bebas siasat

Yayasan Ikhlas Pertingkat Pendidikan Sains Kesihatan

Poster Desak Zahid Letak Jawatan Di Gantung Di Melaka

Muhyiddin nafi ditahan, hanya beri keterangan di SPRM esok

“Untuk itu, Lembaga Kemajuan Pertanian Muda (MADA) sudah pasti akan mencari metodologi atau kaedah baharu bagi mempertingkatkan keberhasilan.

“Sawah padi harus dibela bukan hanya dengan soal harga padi, tetapi soal baja dan lain-lain bantuan,” katanya ketika ditemui selepas merasmikan Konvensyen Perpaduan Negeri Kedah di Alor Setar hari ini.

Turut hadir Pengerusi PH Kedah, Datuk Mahfuz Omar dan Pengerusi BN Kedah, Datuk Seri Mahdzir Khalid.

Mengulas soal pendidikan maahad tahfiz, Ahmad Zahid yang juga Pengerusi BN berkata, pihaknya berazam membantu pelajar maahad tahfiz di Kedah menguasai bidang TVET selain terus memperkukuhkan ilmu al-Quran.

Pada masa sama, Kerajaan Persekutuan tidak akan meminggirkan sekolah Cina dan sekolah-sekolah yang lain.

“Kewajaran untuk membantu maahad tahfiz bukan hanya soal pembelajaran atau al-Quran tetapi menyalurkan mereka (pelajar) untuk berada di tingkat lebih tinggi.

“Maka Universiti Kuala Lumpur (UniKL) dan universiti lain di bawah Kementerian Kemajuan Desa dan Wilayah (KKDW) komited untuk menyalurkan mereka mendapat bukan sahaja diploma, tetapi ijazah hingga ke peringkat PhD,” katanya.

Ahmad Zahid berkata, setakat ini terdapat kira-kira 9,000 pelajar maahad tahfiz daripada 1,199 institusi itu di Kedah dan kerajaan akan berusaha membantu sekolah aliran itu yang belum mendaftar untuk membuat pendaftaran di agensi berkaitan.

Sementara itu, beliau berkata, kementeriannya akan mewujudkan kolej TVET di bawah Lembaga Kemajuan Wilayah Kedah (KEDA) bagi memperkasakan pendidikan berkenaan.

“Daripada 1,291 institusi TVET di seluruh negara, kerajaan membelanjakan RM6.8 bilion, tentunya negeri Kedah jangan harus dipinggirkan…kita akan ’empower’ (memperkasa) dengan beberapa penambahbaikan program ataupun kita memberikan kursus atau program yang bersesuaian dengan kehendak pasaran guna tenaga,” katanya.

Ahmad Zahid turut memberikan jaminan bahawa isu air di Kedah untuk penggunaan domestik akan ditangani Perdana Menteri, Datuk Seri Anwar Ibrahim yang juga Menteri Kewangan manakala usaha meningkatkan kemudahan telekomunikasi di kawasan luar bandar dengan liputan rangkaian 5G akan turut diberikan penekanan.

“(Kawasan) luar bandar saya telah memberikan penekanan agar kawasan luar bandar jangan pernah tertinggal dan dipinggir untuk mendapat liputan bagi 5G ini dan kita akan lakukan koordinasi khususnya di kawasan luar bandar, (dengan) pemeriksaan saya sendiri akan memantau,” jelasnya.

Ditanya apakah lima perkara dinyatakan itu akan dimasukkan dalam manifesto kerajaan kelak, beliau berkata, perkara itu bukan manifesto tetapi akan lebih mudah dilaksanakan sekiranya menang di Kedah. – BERITAHARIAN


Esok hari terbaik usul undi tidak percaya pada PM

0

BANGI, Ahad – Kerajaan berjaya menamatkan isu pertukaran Perdana Menteri melalui Konvensyen Nasional Kerajaan Perpaduan yang telah berlangsung minggu lalu.

Menteri Perdagangan Dalam Negeri dan Kos Sara Hidup, Datuk Seri Salahuddin Ayub berkata, konvensyen itu membuktikan sokongan banyak parti terhadap kerajaan termasuk Datuk Seri Anwar Ibrahim.

“Kita telah ’membunuh’ isu pertukaran Perdana Menteri atau kerajaan dengan mengadakan Konvensyen Nasional Kerajaan Perpaduan yang begitu berjaya.

“Komitmen yang ditunjukkan semua parti antara Pakatan Harapan (PH) dan Barisan Nasional (BN) tidak boleh dipertikaikan,”katanya pada sidang media selepas merasmikan Sambutan Hari Metrologi Sedunia di Putrajaya hari ini.

Artikel berkaitan

Kuza, Kuni diarah failkan pembelaan terhadap saman fitnah

Kerajaan Bazir Ratusan Juta Ringgit Untuk Sekolah Vernakular

UEC sangat merbahaya, kedaulatan Malaysia boleh tergugat

Malaysia ambil langkah proaktif tangani Islamofobia – PM

“Tidak Boleh Tergesa – Gesa Buat Pemilihan Parti” – Ahmad Maslan

Namun, Salahuddin yang juga Timbalan Presiden AMANAH berkata, sekiranya pembangkang masih berdegil dengan isu itu, beliau mencabar supaya Perikatan Nasional (PN) mengemukakan usul undi tidak percaya kepada Perdana Menteri pada persidangan Dewan Rakyat yang akan bermula esok.

“Kalau Perikatan Nasional (PN) masih mahu mainkan isu ini, esok adalah hari terbaik untuk mereka kemukakan usul undi tidak percaya kepada Perdana Menteri.

Ujarnya, sejak awal Anwar tidak pernah menghalang pihak pembangkang untuk mengemukakan usul itu terhadap beliau.

“Esok adalah hari terbaik untuk mereka datang dan kemukakan usul itu.

“Perdana Menteri sentiasa terbuka kepada mereka untuk kemukakan usul itu. Premis yang  terbaik adalah Parlimen untuk mereka cabar usul undi tidak percaya.

“Kalau tidak ada esok, saya ibaratkan isu yang dimainkan ini hanya langau berterbangan,” tambahnya.

Semalam dilaporkan, Pejabat Ketua Pembangkang mengesahkan bahawa tiada mana-mana Ahli Parlimen pembangkang yang mengemukakan usul itu kepada Pejabat Yang Dipertua Dewan Rakyat. -MALAYSIAGAZETTE


Israel seksa wanita Palestin hingga alami penyakit kronik

0

BANGI, Ahad –
Wanita Palestin antara barisan hadapan terkuat yang kini melindungi kota suci itu daripada cengkaman negara haram Israel.

Wanita Palestin antara insan yang paling banyak ditahan oleh tentera Israel dan dimasuki ke Penjara Damon.

Ekoran itu, ramai wanita rakyat Palestin kini menjadi penghuni utama yang memenuhi penjara Israel dan kebanyakan mereka ditempatkan di sel uzur di Penjara Damon.

Jumlah terbaharu seramai 34 orang wanita Palestin baru sahaja ditahan, tanpa mengetahui apakah jenayah yang mereka lakukan.

Artikel berkaitan

Perlu dana tahunan banteras aktiviti lelaki seks lelaki bersama dadah

Bak kut teh : Dasar Malaysian Malaysia beransur-ansur cuba dilaksanakan

New York pasang penghadang, siap siaga hadapi protes

Didakwa salah guna kuasa, King Sing digesa letak jawatan

Penduduk Berjanji Berdiri Teguh Selepas Salhiya Dirobohkan

Bukan sahaja ditahan, tentera Israel dengan kejam telah menyeksa tahanan wanita secara psikologi dan fizikal sehingga menyebabkan ada antara mereka yang kini berdepan masalah kesihatan amat kronik.

Ini antara wajah-wajah wanita Palestin yang ditahan oleh negara haram sehingga dilayan dengan keadaan yang amat tragis di penjara berkenaan, wajah tersebut didedahkan oleh Pengarah Pusat Penyelidikan Penjara, Riyad Al-Ashqar.

Antaranya ialah, Isra Al-Jaabis, Azhar Assaf dan Rajaa Karsou.

Sehubungan itu, Riyad menggesa rakyat antarabangsa untuk memberi tekanan yang hebat kepada Israel agar dapat membebaskan mereka khususnya tahanan remaja.


Ku Li dilantik sebagai Penasihat UMNO

0

BANGI, Ahad – UMNO melantik Pemimpin veteran, Tengku Razaleigh Hamzah menjadi Penasihat parti itu atas cadangan Presiden, Datuk Seri Dr Ahmad Zahid Hamidi.

Perkara itu disahkan bekas Setiausaha Agung UMNO, Datuk Seri Ahmad Maslan, sambil berkata, Ahmad Zahid membuat cadangan tersebut ketika berucap pada pertemuan dengan ketua, timbalan dan naib ketua UMNO bahagian seluruh negara di Pusat Dagangan Dunia (WTC).

“Veteran UMNO bersetuju dengan bangun dalam majlis itu apabila nama Tengku Razaleigh dicadangkan oleh Ahmad Zahid,” kata Ahmad yang juga Ahli Majlis Kerja Tertinggi (MKT).

Tengku Razaleigh menjadi Ahli Parlimen Gua Musang sejak 1974, ketika kawasan itu dikenali sebagai Ulu Kelantan, namun gagal mengekalkan kerusi berkenaan pada Pilihan Raya Umum Ke-15 (PRU-15), November lalu.


Orang Selangor bukan hendak lihat tokoh tetapi tawaran – MB Selangor

0

BANGI, Ahad –
Menteri Besar Selangor, Datuk Seri Amirudin Shari memaklumkan bahawa mana-mana individu  berhak untuk bertanding sebagai calon pada Pilihan Raya Negeri (PRN) akan datang.

Beliau yang juga Ahli Parlimen Gombak itu berkata demikian susulan dakwaan Perikatan Nasional (PN) yang menawarkan bekas Menteri Kesihatan, Khairy Jamaludin sebagai calon Menteri Besar sekiranya beliau menyertai parti itu.

“Ini negara demokratik, siapa-siapa boleh bertindak  dan bertanding sebagai calon tetapi saya percaya orang Selangor bukan hendak melihat tokoh, tetapi juga melihat apakah tawaran yang dikemukakan oleh gabungan-gabungan dan rekod masing-masing,”
katanya ketika ditemui pada Majlis Sambutan Aidilfitri Ikatan Muslimin Malaysia (ISMA) dan perasmian Pusat Dakwah Remaja di GT Clan Youth Centre, Gombak hari ini.

Sebelum ini, Pengerusi PN, Tan Sri Muhyiddin Yassin menawarkan Khairy jawatan dalam Majlis Pimpinan Tertinggi (MPT) parti itu sekirannya bekas Ketua Pemuda UMNO tersebut memutuskan untuk menyertai Bersatu.

Artikel berkaitan

Tian Chua Dakwa Bukan Proksi Azmin

Penggantungan ini bukan satu pengakhiran – Hishammuddin

Muhyiddin bakal didakwa esok, mohon batal larangan luar negara

GERAKAN tanding di semua negeri pada PRN

UMNO perlu gencatan politik, fokus isu masyarakat Melayu Islam – Penganalisis

Mengulas lanjut, Pengarah Komunikasi UMNO, Lokman Adam turut mendakwa Khairy mungkin menerima tawaran menyertai BERSATU jika beliau dinamakan sebagai calon Menteri Besar oleh PN pada PRN akan datang.

Justeru, Amiruddin berkata, masing-masing juga mempunyai pengalaman dalam kerajaan serta pencalonan itu turut memberikan pertimbangan kepada rakyat sendiri untuk menilai dan mengundi mana-mana pemimpin yang wajar.

“Situasinya sedikit berbeza sebab masing-masing ada pengalaman kerajaan sekarang di kalangan Pakatan Harapan (PH), Barisan Nasional (BN) dan PN.

“Semua sudah ada pengalaman dalam kerajaan sama ada pusat, negeri dan Selangor dan pertimbangan itu memberi pilihan yang lebih wajar kepada rakyat dan tidak mudah terpengaruh dan terhayun dengan emosi dan sebagainya,” katanya lagi.


Polis kenal pasti peserta demonstrasi kalimah Allah

0

BANGI, Ahad – Polis mengenal pasti kumpulan peserta dan penganjur demonstrasi membantah penarikan rayuan kes kalimah Allah di pekarangan Masjid Sultan Salahuddin Abdul Aziz Shah, Shah Alam pada Jumaat.

Timbalan Ketua Polis Daerah Shah Alam, Superintenden Ramsay Anak Embol berkata, pihaknya telah membuka kertas siasatan di bawah Seksyen 9(5) Akta Perhimpunan Aman 2012.

“Polis tidak menerima sebarang permohonan atau notis pemakluman anjuran demonstrasi bantahan tersebut.

Artikel berkaitan

Saya sedia disiasat bila-bila masa – Ahmad Zahid

PN tidak masuk campur isu politik BN di Melaka

Negeri Sembilan bubar DUN 1 Jun

Bekas wartawan, pemenang anugerah Kajai meninggal dunia

Pengampunan Najib: Terpulang kepada budi bicara YDPA

“Kita buka kertas siasatan dan individu yang terlibat telah dikenal pasti untuk tindakan lanjut termasuk proses rakam keterangan dalam masa terdekat,” katanya.

Sebelum itu, himpunan kira-kira jam 2 petang itu disertai pertubuhan bukan kerajaan (NGO) dan puluhan orang ramai selepas selesai solat Jumaat.

Demonstrasi yang dikawal ketat pihak polis itu bagaimanapun berjalan lancar tanpa insiden tidak diingini berlaku.

Perhimpunan itu antaranya menuntut proses perbicaraan terus dijalankan dan isu berkenaan diselesaikan tanpa campur tangan politik.

Isnin lalu, Pertubuhan-Pertubuhan Pembela Islam (PEMBELA) membantah sekeras-kerasnya tindakan kerajaan menarik balik rayuan berhubung keputusan Mahkamah Tinggi yang memutuskan bahawa penganut agama Kristian boleh menggunakan kalimah Allah dan tiga perkataan Arab  lain dalam penerbitan bahan agama mereka.


Anwar boleh tarik PAS, BERSATU sertai kerajaan

0

BANGI, ISNIN – Perdana Menteri, Datuk Seri Anwar Ibrahim perlu lebih bijak dan berstrategi untuk memujuk parti pembangkang menyertai kerajaan.

Bekas Menteri di Jabatan Perdana Menteri, Datuk Zaid Ibrahim berkata, kalau Pengerusi Pakatan Harapan itu berjaya mengabungkan 19 daripada lebih 30 parti politik di negara ini menyertai kerajaannya, tidak mustahil untuk menarik bakinya.

“Konvensyen Nasional Kerajaan Perpaduan semalam berjaya menghimpunkan 19 parti politik di Dewan Merdeka Pusat Dagangan Dunia Kuala Lumpur (WTC).

“Di Malaysia ini ada lebih kurang 30 parti politik, dengan dua pertiga daripadanya sudah bersama Kerajaan Persekutuan.

“Kalau Anwar pandai (ambil hati), saya rasa yang baki itu akan masuk dalam gabungan PH, menjadikan sekurang-kurangnya 99 peratus mewakili parti politik Malaysia,” katanya menerusi hantaran Facebooknya.

Beliau yakin yang lain akan menyertai kerajaan sekiranya ditawarkan jawatan.

Katanya, beza antara parti dalam kerajaan dan di luar yang dianggap musuh sebenarnya kerana jawatan saja, selain habuan, peruntukan dan kuasa.

“Apabila kita bagi semua ini kepada mereka, mereka akan sokong kita. Dalam politik Malaysia, kawan dan lawan ini beza sedikit saja. Kawan ialah yang sudah dapat ‘benda’, manakala lawan belum dapat.

“Kalau kita pandai cara, yang lawan itu pun… dengan diberikan peruntukan, tolong selesaikan masalah air, masalah banjir, sudah tentu mereka akan jadi kawan.

“Seperti yang saya kata, garis antara kawan dan lawan itu tidak banyak beza. Janganlah kita ikut sangat penganalisis luar dan tempatan yang selalu hendak memburuk-burukkan parti lawan,” ujar beliau.

Kata Zaid, dakwaan kononnya PAS dan BERSATU parti ekstrim bangsa serta agama adalah keterlaluan.

Menurutnya, mereka ekstrim sebab belum ada kuasa tetapi selepas berada dalam kerajaan, mempunyai kuasa, tidak ada lagi ekstrim.

“Sama seperti UMNO sebelum ini, juga ekstrim. DAP pun satu masa dikatakan ekstrim tetapi apabila berada dalam kerajaan, termasuk Pas, tidak nampak mereka ekstrim.

“Jadi, saya cadangkan, dalam kita berlawan politik, kita jangan keterlaluan. Jangan gambarkan lawan ini bahaya kepada negara dan sebagainya kerana mereka ketika itu tidak ada kuasa, itu saja.

“Apabila jawatan dan kuasa dikongsi, maknanya kita bersama. Kita menjadi kawan termasuklah dapat luaskan perimeter ke Kedah, Kelantan dan Terengganu,” katanya.


Fitnah Zakir Naik, Santiago mohon maaf

0

BANGI, Isnin – Mahkamah Tinggi Kuala Lumpur mendapati kenyataan bekas Ahli Parlimen Klang, Charles Santiago dalam ceramah bertajuk ‘Liberation Tigers of Tamil Eelam (LTTA) pada 25 November 2019 adalah memfitnah pendakwah, Dr Zakir Naik.

Berikutan itu, Charles dalam satu kenyataan hari ini memohon maaf secara terbuka kepada Zakir Naik terhadap ceramahnya empat tahun lalu.

Beliau berkata kenyataan yang dikeluarkan menuduh Zakir Naik kerana mahu bertindak sebagai Ahli Parlimen bagi memastikan tidak wujud sebarang perpecahan dalam kalangan rakyat Malaysia.

“Mahkamah memutuskan plaintif (Zakir) tidak berhak mendapat sebarang ganti rugi, tetapi oleh kerana kenyataan berkenaan adalah fitnah, mahkamah mengarahkan defendan (Charles) memohon maaf secara terbuka atas kenyataan yang mengaitkan plaintif dengan penahanan dua ahli DAP,” katanya.

Artikel berkaitan

Perarakan Hari Wanita sekadar boneka, sebar mesej budaya songsang

Zahid Mohon Tangguh Prosiding Bela Diri

Basmi Pengasingan Kuasa

Pasangan Hina Islam Mungkin Terima Sokongan Luar – BERJASA

Batik Air Kesal Penerbangan Tergendala, Beri Baucar Percuma

Dalam pada itu, Hakim Datuk Akhtar Tahir memutuskan demikian mengambil maklum daripada mencemarkan imej dan reputasi Zakir Naik (Plaintif) dan kenyataan itu sebenarnya meningkatkan reputasi

Beliau menjelaskan fitnah itu diterbitkan dalam portal Free Malaysia Today (FMT) di bawah tajuk ‘Critcism of Zakir Naik may have led to LTTE arrest says MP’.

Katanya, dia dipetik daripada apa yang diperkatakan defendan mengenai penahanan dua ahli DAP pada 10 Oktober 2020 menjelang belanjawan dibentangkan di Parlimen.

Tambahnya, selain daripada hanya menafikan membuat kenyataan itu, mahkamah menyatakan defendan gagal secara efektif dalam mencabar apa yang dinyatakan dalam artikel berkenaan.

Oleh itu, menurut Akhtar mahkamah memutuskan kenyataan ini memfitnah plaintif.


Golongan T20 tidak akan terima subsidi haji, elektrik

0

BANGI, Isnin – Golongan berpendapatan tinggi atau T20 tidak akan menerima sebarang subsidi sama ada untuk penggunaan elektrik atau menunaikan haji.

Perdana Menteri, Datuk Seri Anwar Ibrahim berkata, Pangkalan Data Utama (PADU) iaitu sistem penyelarasan data yang dijangka siap menjelang akhir tahun ini akan menyelaras penilaian agihan subsidi kepada golongan yang layak.

“Untuk T20 sahaja iaitu rumah besar, tidak akan diberi subsidi elektrik dan pangkalan data utama PADU akan dapat menyelaraskan semua.

“Bantuan kewangan haji kepada B40 kita tambah, tetapi kepada T20 tidak ada lagi tambahan dan subsidi dari kerajaan. Mereka (T20) harus tanggung kos sepenuhnya haji kerana mereka dikalangan yang mampu,” katanya.

Artikel berkaitan

Negara rugi RM158.08 juta pada tahun 2021

Keturunan Sulu dipergunakan golongan tertentu tuntut wang Malaysia

Bina sekolah baharu, NGO desak MB Selangor sokong permohonan

Malaysia duduki tangga ke-73 kebebasan akhbar

Akaun disekat, TV Pertiwi tuntut penjelasan pihak pengurusan TikTok dan kerajaan

Beliau berkata demikian ketika menjawab soalan Datuk Seri Hamzah Zainuddin (PN-Larut) pada hari pertama persidangan Dewan Rakyat pada Isnin.

Dalam pertanyaan lisan itu, Hamzah mahu mengetahui dasar-dasar baharu dan drastik yang sudah dilaksanakan sejak memimpin Malaysia bagi melonjakkan ekonomi negara dengan mengambil kira risiko penguncupan ekonomi dunia.

Mengulas lanjut, Anwar berkata, langkah pengecualian dua subsidi berkenaan diperkenal kerajaannya bagi melaksanakan pemberian subsidi yang lebih bersasar.


Gombak kekal sebagai medan PKR

0

BANGI, Isnin – “Alhamdulilah, setiap kali saya datang ke Gombak, semangat saya cukup tinggi kerana Gombak kekal sebagai medan kita (PKR),”.

Itu kata Perdana Menteri yang juga Presiden PKR, Datuk Seri Anwar Ibrahim dan diikuti dengan sorakan ribuan pengunjung yang menghadiri Rumah Terbuka Malaysia Madani Selangor.

Anwar ketika berucap turut melahirkan rasa teruja melihat lautan manusia membanjiri rumah terbuka Hari Raya Aidilfitri itu sambil diiringi dengan sorakan ‘reformasi’ dalam kalangan para penyokong.

Difahamkan, lebih 30,000 pengunjung pelbagai kaum hadir Rumah Terbuka Malaysia Madani Selangor di kawasan komersial Fasa 3, Taman Seri Gombak.

Walaupun program berlangsung antara pukul 8 sehingga 11 malam, lokasi itu sudah mula sesak dengan ribuan pengunjung lebih awal.

Rata-rata mereka sampai dua jam lebih awal kira-kira pukul enam petang lagi bagi mengelak sebarang kesesakan dan mula menikmati juadah dalam majlis rumah terbuka Hari Raya Aidilfitri itu.

Anwar yang tiba sekitar pukul 9 malam dan diiringi dengan laungan reformasi daripada para penyokong yang juga berebut-rebut bersalam dan bergambar dengannya.

Beliau diiringi oleh Menteri Besar, Datuk Seri Amirudin Shari dan isteri serta Timbalan Perdana Menteri, Datuk Seri Ahmad Zahid Hamidi selain barisan Kabinet juga Exco Kerajaan Negeri Selangor.

Difahamkan, sebanyak 29 gerai disediakan dengan lebih 42 juadah antaranya seperti nasi minyak, ayam masak merah, gulai daging, ketupat, lemang, rendang ayam, tapai, keropok lekor, sate, kambing golek, buah-buahan, kuih muih serta pelbagai minuman.

Pengunjung turut dihiburkan dengan persembahan artis terkenal Datuk M. Nasir, Dayang Nurfaizah dan Pija Mentor.

Cuaca juga yang pada awalnya hujan tidak menghalang mereka yang hadir walaupun lokasi tersebut sesak dengan manusia.

Pihak penganjur turut menyediakan beberapa alternatif termasuklah bas Smart Selangor bagi kemudahan pengunjung.


Malaysia ambil langkah proaktif tangani Islamofobia – PM

0

BANGI, Isnin – Malaysia akan mengambil langkah proaktif untuk menangani gejala Islamofobia yang membarah di negara luar.

“Menyingkap soal fahaman agama yang melampau, tentunya ini berpangkal pada soal pendidikan dan bagaimana masyarakat kita dididik dan diasuh.

“Sering diingatkan bahawa sayugia (sepatutnya) kita menjadi pendakwah dan bukan penghukum. Justeru penting untuk diketengahkan fahaman yang lebih sederhana serta membudayakan Adab al-Ikhtilaf dalam menyikapi perbedaan pandangan,” kata Perdana Menteri, Datuk Seri Anwar Ibrahim menerusi catatan di Facebook rasmi hari ini.

Artikel berkaitan

Lima sekolah di Johor belum boleh beroperasi

Kumpulan pertama jemaah haji selamat pulang ke tanah air

Penjualan Arak Di Kalangan Jurujual Muslim Semakin Berleluasa

Penganjur, beberapa individu akan dipanggil polis

PH Tidak Bubar Dun Di Selangor, Pulau Pinang Dan Negeri Sembilan

Semalam, Anwar dan isteri Datuk Seri Dr Wan Azizah Wan Ismail meraikan ulama terkenal Zimbabwe Dr Mufti Ismail Menk, Syeikh Muhammad Salah dari Huda TV, Amerika Syarikat dan Syeikh Wael Ibrahim dari The Aware Academy, Australia di Putrajaya.

“Saya terharu dengan rasa senang dan nyaman Mufti Menk dan rombongannya sepanjang keberadaan mereka di Malaysia. Beliau berhasrat untuk kembali dengan lebih kerap ke sini.

“Saya nyatakan bahawa pintu kita sentiasa terbuka dan mudah-mudahan negara tercinta ini sentiasa mendapat limpahan berkat dari Allah SWT,” katanya. – BERNAMA


Pada UMNO, ‘No DAP No Anwar’ sudah tidak releven – Puad

0

BANGI, Isnin – Politik hari ini tidak lagi boleh rigid (tegar) selamanya dan perlu lebih dinamik.

Ahli Majlis Kerja Tertinggi (MKT) UMNO, Datuk Dr Mohd Puad Zarkashi berkata, kata putus daripada Perhimpunan Agung UMNO (PAU2021) bahawa pendekatan ‘No Anwar, No DAP’ sudah tidak lagi relevan bagi parti tunjang kaum Melayu itu.

“Mesti ada adjustment (pelarasan). Ada keperluan untuk bekerjasama apabila kerajaan tidak boleh ditubuhkan. Pada UMNO, ‘No DAP No Anwar’ tidak lagi relevan. Kita perlu mencari kawan. Kawan terbaik ialah rakyat,” katanya dalam satu kenyataan hari ini.

Puad merujuk kepada ungkapan ‘Dulu lawan, sekarang kawan’ yang diungkapkan beberapa pemimpin parti dalam gabungan kerajaan pada Konvensyen Nasional di Pusat Dagangan Dunia (WTC) Kuala Lumpur, semalam.

Antaranya Presiden MCA, Datuk Seri Dr Wee Ka Siong yang mengungkapkan frasa ‘Dulu lawan, sekarang kawan’ yang disampaikan dalam bentuk pantun.

“Ungkapan Wee Ka Siong menjadi popular di Konvensyen Nasional hari ini (semalam).

“Dulu lawan sekarang kawan. Dulu kawan sekarang lawan”.

“Saifuddin Nasution minta penyokong PH melakukan adjustment kepada war cry mereka sebelum ini, ‘Lawan tetap lawan’,” jelas Puad .

Selepas Ka Siong, Setiausaha Agung PKR, Datuk Seri Saifuddin Nasution Ismail berkata, partinya yang terkenal dengan slogan ‘Lawan tetap lawan’ mengakui pihaknya kini perlu menukar tema slogannya kepada ‘Dulu lawan, kini kawan’ bagi menyemarakkan lagi semangat kesamaan dalam kalangan parti politik yang menganggotai kerajaan.

“Kami dalam reformasi ada juga slogan kita. Lawan tetap lawan. Saya pun bimbang juga tu. Jadi kena ubah suai sikitlah. Sekarang (jadi) ‘Dulu lawan, sekarang kawan’. Kena tambah yang itu sahaja..,” katanya semalam.

Tema permainan kata disampaikan yang rata-ratanya menyeru ke arah kebersamaan disahut dengan sorakan dan tepukan gemuruh seakan-akan tanda penerimaan menyeluruh para perwakilan pada peringkat akar umbi terhadap semangat kemuafakatan yang dibawa oleh pimpinan pusat.

PAU2021 memutuskan untuk menolak sebarang kerjasama dengan PKR, DAP dan BERSATU pada Pilihan Raya Umum ke-15 (PRU15).

Bagaimanapun, selepas PRU15 mesyuarat Majlis Kerja Tertinggi (MKT) UMNO memutuskan untuk bekerjasama dengan Pakatan Harapan (PH) bagi membentuk kerajaan.

Dalam kenyataan pada 24 November tahun lalu, UMNO berkata, pihaknya memilih kerajaan yang bukan diterajui Perikatan Nasional (PN).


Parlimen: Golongan kaya tidak lagi nikmati subsidi haji, elektrik

0

BANGI, Isnin – Golongan berpendapatan tinggi (T20) tidak akan menerima lagi subsidi daripada kerajaan untuk tujuan menunaikan haji dan mereka harus menanggung kos tersebut sepenuhnya.

Golongan itu juga tidak akan dapat menikmati lagi subsidi penggunaan elektrik kerana mereka mampu membayar kos dalam jumlah yang besar, tidak seperti golongan berpendapatan rendah (B40).

Perdana Menteri, Datuk Seri Anwar Ibrahim berkata, sistem penyelarasan data iaitu Pangkalan Data Utama (PADU) yang dijangka siap menjelang hujung tahun ini akan diguna untuk menyelaras penilaian agihan subsidi kepada golongan yang layak.

“Bantuan kewangan haji kepada B40 kita tambah tetapi kepada T20 tidak ada lagi tambahan dan subsidi dari kerajaan.

Artikel berkaitan

Kenyataan CPTPP tidak jejaskan pertanian, keterjaminan makanan adalah tidak benar

Pas yang janji mansuh hutang PTPTN pada PRU14 – Rafizi

Misteri bagasi hitam dirungkai – mayat dikerat tanpa kepala ditemukan

Nazri Aziz dilantik duta Amerika Syarikat oleh kerajaan lalu – Perdana Menteri

3 Ahli Bersatu Dipecat Akibat Bertanding Bebas

“Mereka (T20) harus tanggung kos sepenuhnya haji kerana mereka mampu (bayar)

“Kerajaan juga tidak naikkan kadar elektrik melainkan kepada T20. Untuk T20 sahaja iaitu rumah-rumah besar yang didiami T20, tidak akan diberi subsidi elektrik,” katanya semasa sesi soal jawab lisan di Dewan Rakyat hari ini.

Beliau menjawab soalan Datuk Seri Hamzah Zainudin (PN-Larut) berkenaan dasar-dasar baharu dan drastik yang sudah dilaksana sejak mentadbir negara bagi melonjakkan ekonomi negara, mengambil kira risiko penguncupan ekonomi dunia.

Minggu lalu, Anwar dilaporkan berkata, hanya pengguna domestik yang menggunakan elektrik berlebihan akan dikenakan caj tarif elektrik semasa dan tidak diberi subsidi.

Kerajaan juga menolak untuk menaikkan tarif elektrik seperti yang ingin dilakukan Kabinet terdahulu.

T20 merujuk kepada golongan kaya dengan pendapatan isi rumah melebihi RM10,971 sebulan, manakala golongan M40 berpendapatan isi rumah antara RM4,851 hingga RM10,970 sebulan.


PH, BN guna logo masing-masing di PRN Kedah

0

BANGI, Isnin – Parti gabungan yang membentuk kerajaan memutuskan untuk menggunakan logo parti masing-masing bagi menghadapi Pilihan Raya Negeri (PRN) di Kedah tidak lama lagi.

Kata Pengerusi UMNO Kedah, Datuk Seri Mahdzir Khalid, ia diputuskan berdasarkan pendirian Pakatan Harapan (PH) dan Barisan Nasional (BN).

“Soal logo (pusat) tak beri makluman, setakat ini, PH guna lambang PH dan BN guna lambang BN,” katanya semasa sidang media di selepas menghadiri Konvensyen Nasional Kerajaan Perpaduan di Pusat Dagangan Dunia (WTC) Kuala Lumpur petang tadi.

Mahdzir turut ditanya mengenai calon Menteri Besar gabungan itu bagi menghadapi penyandang kerajaan negeri itu, Perikatan Nasional (PN) dan beliau berkata, perkara itu akan diputuskan pimpinan pusat.

“Poster boy akan ada, cuma ia akan diputuskan pusat,” katanya dalam sidang media sama.

Dalam pada itu, Mahdzir turut mengulas mengenai masalah ganguan air yang berlaku di Kedah.

Bekas Menteri Besar Kedah itu berkata, masalah tersebut perlu diselesaikan kerana mandat telah diberikan kepada PN.


PH dijangka kekal guna logo gabungan Selangor

0

BANGI, Isnin – Pakatan Harapan (PH) di Selangor dijangka kekal menggunakan logo gabungan itu pada Pilihan Raya Umum Negeri (PRN) akan datang.

Ahli Majlis Pimpinan Pusat Parti Keadilan Rakyat (PKR), Elizabeth Wong berkata, setakat ini tiada isu PH Selangor akan menggunakan logo Barisan Nasional (BN).

“Setakat ini tiada isu penggunaan logo itu mungkin melibatkan PRN di negeri lain tapi bukan Selangor.

“Pada pandangan peribadi saya, kalau Barisan Nasional (BN) nak guna logo PH tiada masalah, Selangor ini terbuka,” katanya.

Beliau berkata demikian ketika mengulas mengenai kerjasama penggunaan logo melibatkan PH dan BN pada PRN akan datang.

Ini selepas Pengerusi BN, Datuk Seri Dr Ahmad Zahid Hamidi mengesahkan masih belum memuktamadkan penggunaan logo dacing dalam kalangan parti sekutu gabungan kerajaan.

Mengulas lanjut mengenai keyakinan Perikatan Nasional (PN) untuk menawan negeri itu pada PRN kali ini, Elizabeth berkata, PH sudah memberikan perkhidmatan yang baik kepada rakyat Selangor sepanjang tiga penggal pentadbirannya.

“Saya yakin PH akan mengekalkan momentum pilihan pengundi di Selangor ditambah hasil pembentukan kerajaan.


Poster bertanding DUN Bukit Tunggal adalah palsu – Khairuddin

0

BANGI, Isnin – Setiausaha Eksekutif Majlis Ulama UMNO (MUU), Datuk Dr Mohd Khairuddin Aman Razali menafikan berita palsu yang tular dalam Facebook bahawa beliau akan bertanding di kerusi Dewan Undangan Negeri (DUN) Bukit Tunggal.

Bekas Ahli Parlimen Kuala Nerus itu juga kesal dengan penyebaran poster palsu yang mengaitkan beliau sebagai calon Barisan Nasional (BN) di kerusi tersebut pada Pilihan Raya Negeri (PRN) Terengganu.

“Perlu diingatkan bahawa mencipta dan mereka-reka cerita palsu adalah perlakuan dosa dalam Islam dan salah dari sudut undang-undang negara.

“Ia tidak wajar dilakukan oleh seorang ahli politik apatah lagi seorang Muslim,” katanya dalam hantaran Facebook.

Poster yang tular melalui kumpulan Facebook ‘Isu Politik Terkini’ itu mendakwa kononnya bekas Menteri Besar Terengganu, Datuk Seri Dr Ahmad Razif Abdul Rahman menyokong jika Mohd Khairuddin dicalonkan di kerusi DUN Bukit Tunggal.

Sementara itu, Ahmad Razif yang juga ADUN Seberang Takir dalam satu kenyataan mengesahkan akaun Facebook yang dikaitkan dengan beliau adalah palsu dan kenyataan yang disiarkan tiada kaitan dengannya.

Beliau yang juga Ketua UMNO Bahagian Kuala Nerus percaya propaganda murahan seperti itu dilakukan pihak tidak bertanggungjawab yang mempunyai niat jahat dan mulai takut dengan kesedaran rakyat untuk kembali kepada BN pada PRN Terengganu tidak lama lagi.

“Taktik politik murahan sebagaimana yang disebarkan melalui akaun Facebook palsu tersebut adalah memalukan di saat demokrasi harus disegarkan dengan politik matang dan harmoni.

“Sehubungan itu, saya mengharapkan agar akhlak politik jijik ini mesti segera dihentikan dan saya tidak akan teragak-agak untuk mengambil tindakan atau melaporkan kepada pihak berkenaan mengenai perkara ini,” jelasnya.

Ahmad Razif berharap, rakyat dan netizen agar lebih berhati-hati dengan propaganda sedemikian dengan mendapatkan maklumat sebenar sebelum memberikan reaksi atau menyalin akaun palsu tersebut untuk disebarkan.

“Marilah kita menjauhkan diri daripada politik fitnah, murahan dan berniat jahat seperti itu kerana ia itu bukanlah amalan yang selari dengan demokrasi sebenarnya,” katanya.


Proklamasi Melayu rasis hanya mainan puak cauvinis

0

BANGI, Isnin –
Orang Melayu digesa membuang kepentingan peribadi dan perbezaan politik untuk bersama-sama menyokong Proklamasi Orang Melayu.

Aktivis Politik, Badrul Hisham Shahrin berkata, beliau menyangkal bahawa rakyat Malaysia tidak dapat bersatu sekiranya proklamasi ini dilaksanakan.

“Saya tidak nampak orang Malaysia tidak boleh bersatu.  Satu cabaran untuk kita dalam perbezaan (politik) tetapi tiba masanya dalam cabaran yang sangat besar ini munculnya proklamasi yang diwujudkan untuk menyatukan Melayu.

“Buanglah kepentingan politik dan perbezaan kita supaya dapat meletakkan Melayu dan Islam di depan. Insyaallah
 Melayu dan Islam menjadi teras negara ini  dan di situlah keharmonian kaum-kaum lain berpayung di negara ini,” katanya
 melalui satu kenyataan di media sosial semalam.

Artikel berkaitan

Cuaca panas: Haiwan juga berisiko kena strok haba

Hanya Dihargai Oleh Bukan Melayu Untuk Keuntungan Mereka

Perbicaraan elak cukai, penggubahan wang haram Rosmah Mansor bermula esok

Sabah Sarawak Bukan Tanah Besar Malaysia

Usah Bagi Hadiah Yang Memalukan Mempelai dan Keluarga – Idris

Menurutnya lagi, meskipun ia menjadi cabaran besar untuk menyatukan orang Melayu, beliau sendiri tidak bersetuju bahawa mereka berpecah kerana parti politik keramat orang Melayu iaitu UMNO sendiri yang mengkhianati Melayu dengan membawa masuk DAP ke dalam kerajaan.

Sebelum ini, proklamasi tersebut turut mendapat pelbagai kritikan daripada pemimpin-pemimpin kerajaan dan ada yang mendakwa proklamasi tersebut hanya propaganda serta ingin menjatuhkan kerajaan pimpinan Datuk Seri Anwar Ibrahim.

Bukan sahaja mendapat kritikan, malah lokasi penganjuran Proklamasi Orang Melayu juga telah dibatalkan sebanyak empat kali sebelum ini.

Menurut Badrul yang juga dikenali sebagai Chegu Bard, pertuduhan perkauman terhadap proklamasi berkenaan juga merupakan perkara biasa kerana baginya itu hanyalah mainan kumpulan cauvinis.

“Bagi saya tuduhan perkauman itu biasa, cuma hakikat yang perlu kita sedar ialah perkara yang kumpulan cauvinis cuba mainkan.

“Dua pemimpin negara, Datuk Seri Anwar Ibrahim dan Datuk Seri Ahmad Zahid Hamidi  cuba mainkan becakap tentang Melayu mereka cakap perkauman tetapi mereka ini mengganggu gugat hak kita.

“Mereka panggil liberal, demokrasi  dan hak asasi namun, apabila kita pertahankan hak kita, mereka panggil sebagai perkauman. Bagi saya itu tidak boleh,” katanya lagi.

Terdahulu, Proklamasi Orang Melayu yang diasaskan oleh Tun Dr Mahathir Mohamad berjaya mengumpul sebanyak 20,000 tandatangan secara dalam talian sejak dilancarkan pada Mac lalu.


Tiga rakyat Palestin maut, puluhan cedera dalam serangan Israel

0

BANGI, Isnin –
Rejim Israel membunuh tiga lelaki Palestin semasa serbuan besar-besaran ke atas kem pelarian Balata di bandar Nablus, utara Tebing Barat.

Kementerian Kesihatan Palestin mendapati tiga yang terbunuh pada pagi Isnin sebagai Muhammad Abu Zaytoun, 32, Fathi Abu Rizk, 30, dan Abdullah Abu Hamdan, 24.

Menurut kementerian tersebut, sekurang-kurangnya tujuh lagi rakyat Palestin cedera termasuk empat dengan peluru hidup dan berpuluh-puluh lagi cedera akibat menyedut gas pemedih mata.

Sementara itu, Briged Syuhada Al-Aqsa yang merupakan sayap bersenjata parti Fatah pimpinan Presiden Palestin, Mahmoud Abbas memaklumkan dalam satu kenyataan bahawa ketiga-tiga mangsa adalah antara pejuang kumpulan itu.

Artikel berkaitan

Ada logik untuk UMNO bagi sokongan kepada DAP

Tun M fokus proklamasi, bukan tinggalkan GTA – Aminuddin

Pemegang taruh agama patut malu kerana perundangan Islam dicabar di negara sendiri

Penyanyi rock tanah air sokong Proklamasi Orang Melayu

Lebih 60 laporan polis dibuat terhadap penceroboh haram

Tentera haram Israel turut menyekat pintu masuk kem dengan jentolak dan merobohkan beberapa rumah.


UMNO bakal ditolak rakyat pada PRN, PRU akan datang – Annuar Musa

0

BANGI, Isnin – Bekas pemimpin kanan UMNO, Tan Sri Annuar Musa mendakwa parti politik terbesar orang Melayu itu bakal ditolak rakyat pada Pilihan Raya Negeri (PRN) dan Pilihan Raya Umum (PRU) akan datang.

Ini kerana, Presiden Muafakat Nasional itu berkata, sokongan yang diberikan oleh rakyat khususnya ketika UMNO bersama PAS, bukan DAP.

“Kehadiran ribuan penyokong UMNO dan PAS di Pusat Dagangan Dunia Kuala Lumpur (PWTC) September 2019 telah menyemarakkan semangat jutaan rakyat sehingga UMNO meraih kemenangan dalam siri PRK dengan cemerlangnya

“Kehadiran puak sosialis, liberal, DAP ke Pusat Dagangan Dunia Kuala Lumpur (WTCKL) hari ini (Ahad) akan mendorong jutaan rakyat termasuk ahli UMNO terus meninggalkan parti itu.

“UMNO bakal ditolak rakyat dalam PRN dan PRU akan datang, Insya-Allah,” kata beliau dalam hantaran di Facebook peribadinya pada Ahad.

Kerajaan Persekutuan menganjurkan Konvensyen Nasional buat julung kali di WTCKL.

Acara itu dibuka tirai dengan Konvensyen Nasional Wanita Kerajaan Perpaduan dan Konvensyen Nasional Pemuda Puteri Kerajaan Perpaduan yang diadakan secara serentak.

Konvensyen itu menghimpunkan 19 parti politik yang mendukung Kerajaan Persekutuan dan disifatkan kesemua pemimpin dalam gagasan itu sebagai peristiwa bersejarah dalam pembentukan kerajaan yang stabil.


UMNO tidak perlu berkempen minta penyokong undi DAP

0

BANGI, Isnin – Meminta pengundi UMNO menyokong mana-mana parti dalam kerajaan termasuk DAP boleh menimbulkan persepsi negatif dan dibimbangi disalah tafsir.

Memetik Sinar Harian, Pengerusi UMNO Negeri Sembilan, Datuk Seri Jalaludin Alias berkata, tidak perlu berkempen dengan cara meminta undi daripada penyokong sendiri bagi menyokong atau mengundi parti lain.

 Jelasnya, ini kerana pengundi sudah mempunyai keputusan mereka sendiri.

“Bagi saya kita tidak perlu menyuruh atau mengarah ahli-ahli parti mahupun pengundi untuk memberi undi atau menyokong mana-mana parti yang bertanding dalam kerajaan,” katanya.

Artikel berkaitan

Tidak mengundi sama dengan mengundi calon bergantung sogokan

Gempa ranapkan tinggalan sejarah Kota Gaziantep berusia 2,200

Pegawai JKM diarah tunjuk sebab ambil anak daripada bapa

Dewan Rakyat kecoh ketika bahas usul percaya terhadap PM

Belanjawan 2023 negeri Johor dibentang esok

Sehubungan itu, beliau berharap semua pihak lebih berhati-hati dan tidak menyentuh apa-apa perkara yang boleh disalah tafsir.

Menurut Jalaludin, UMNO sepatutnya berusaha mengembalikan keyakinan rakyat kepada kerajaan hari ini berikutan Pilihan Raya Negeri (PRN) tidak lama lagi.

Ahli Parlimen Jelebu itu turut berkata, agenda dan misi manifesto yang ditawarkan kepada rakyat adalah paling penting supaya mereka yakin dengan kerjasama yang dibentuk antara BN dan PH.

Senada dengan pandangan itu, Timbalan Ketua UMNO Bahagian Iskandar Puteri, Datuk Pandak Ahmad berkata, ahli dan penyokong UMNO perlu diberi hak dan kebebasan mengundi mana-mana calon pada PRN.

“Sebenarnya kenyataan dibuat Datuk Seri Ahmad Maslan itu bersifat peribadi, dia tidak menyelami peringkat bawahan bahawa sentimen itu tetap ada. Jadi, jangan hanya kerana mempertahankan jawatan yang ada sehingga mengabaikan prinsip yang di bawah,” ujarnya.

Tegas Pandak Ahmad, Ahli Majlis Kerja Tertinggi (MKT) UMNO, Datuk Seri Ahmad Maslan tidak mempunyai kuasa mengeluarkan arahan sedemikian kepada ahli akar umbi kerana beliau bukan lagi Setiausaha Agung parti.

Jumaat lalu, Ahmad Maslan berkata, pengundi UMNO perlu memilih calon daripada kerajaan tanpa mengira calon itu daripada parti lain termasuk DAP dalam PRN akan datang.

Katanya, gesaan tersebut bukan atas nama parti tertentu sebaliknya atas nama Kerajaan Persekutuan dan titah Yang di-Pertuan Agong dalam menjaga kestabilan politik negara.


Agong perkenan lima akta yang diluluskan Parlimen

0

BANGI, Selasa – Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah telah memperkenan lima akta yang diluluskan pada Mesyuarat Pertama Penggal Kedua Parlimen ke-15, April lalu.
Ketika memulakan mesyuarat semalam, Timbalan Yang Dipertua Dewan Rakyat, Alice Lau Kiong Yieng berkata, ia melibatkan Akta Perbekalan 2023, Perbekalan Tambahan (2022) 2023, Akta Kanun Keseksaan (Pindaan) 2023, Akta Kanun Acara Jenayah (Pindaan) 2023 dan Akta Levi Keuntungan Luar Biasa (Pengesahan) 2023.
Alice juga memaklumkan dewan mengenai perutusan Yang Dipertua Dewan Negara, Tan Sri Dr. Rais Yatim menyatakan persetujuan Dewan Negara terhadap kesemua 13 rang undang-undang (RUU) yang telah diluluskan Dewan Rakyat pada Mesyuarat Pertama Penggal Kedua Parlimen ke-15 yang lalu.
RUU yang diluluskan Dewan Rakyat iaitu RUU Perbekalan 2023; Perbekalan Tambahan (2022) 2023; Kewangan 2023 dan Levi Keuntungan Luar Biasa (Pengesahan) 2023.
Pemerkasaan undang-undang terhadap pesalah jenayah kanak-kanak turut mendapat perhatian Dewan Rakyat apabila RUU Kesalahan-Kesalahan Seksual Terhadap Kanak-Kanak (Pindaan) 2023 dan Keterangan Saksi Kanak-Kanak (Pindaan) 2023 diluluskan.
RUU Semakan Hukuman Mati dan Pemenjaraan Sepanjang Hayat (Bidang Kuasa Sementara Mahkamah Persekutuan); Pemansuhan Hukuman Mati Mandatori 2023 dan Kanun Tatacara Jenayah (Pindaan) 2023 turut diluluskan.
Antara RUU lain yang diluluskan dewan rakyat juga ialah RUU Kanun Keseksaan (Pindaan) 2023; Pengangkutan Jalan (Pindaan) 2023; Pengangkutan Awam Darat (Pindaan) 2023 dan Lembaga Pelesenan Kenderaan Perdagangan (Pindaan) 2023.


Coldplay, LGBT, DAP: Mana satu intan, mana satu permata?

0

RAMAI orang sedia maklum, Coldplay adalah penyokong kuat golongan LGBT.

Berulang kali dilihat bendera warna-warni yang menjadi simbol golongan songsang itu dikibarkan di atas pentas ketika konsert Coldplay.

Justeru, tidak hairanlah ada pihak mendesak konsert Coldplay dibatalkan di negara ini.

Di Indonesia, ada juga pihak yang membantah konsert Coldplay diadakan. Hujah mereka sama, Coldplay adalah penyokong tegar LGBT.

Artikel berkaitan

Jangan cuba jadi petualang negara

Polemik satu parti politik orang Melayu

Siapa lagi pilihan pengundi Kedah selain Sanusi, Mukhriz dan Mahfuz?

Ibrah daripada ujian mangsa gempa Turkiye-Syria

UMNO kini ibarat sebuah parti ‘langau’

Hujah pihak yang membantah adalah jelas. Mereka berkata, negara ini negara Islam. Perlembagaan Persekutuan jelas mengatakan Islam adalah agama negara. Selayaknya kedudukan ini dihormati. Oleh itu, mana-mana pihak yang mempromosikan cara hidup yang bertentangan dengan Islam, wajar ditolak.

Sang Pekaka terbaca komen seorang menteri sebuah parti rasis dan cauvinis, DAP yang menyokong konsert Coldplay ini.

Katanya, kalau tidak suka, tak perlu beli tiket dan tutuplah mata. Katanya lagi, konsert ini bagus untuk ekonomi. Cara fikir pihak yang membantah, adalah tidak bersesuaian dengan negara yang berbilang-bilang agama dan budaya.

Ada dua isi utama dalam kenyataan Menteri DAP itu. Pertama, konsert ini mendatangkan ekonomi baik untuk negara.

Sang Pekaka ingin bertanya, banyak mana konsert ini mendatangkan pertumbuhan ekonomi negara?

Kalau kita kumpul semua konsert yang melibatkan semua artis tempatan dan antarabangsa, banyak mana sumbangannya kepada ekonomi negara?

Namun, apa yang pasti ialah wang anak muda yang banyak dihabiskan untuk hiburan sebegini. Masa anak muda juga habis begitu sahaja. Adakah keadaan ini membawa kebaikan kepada negara?

Kedua, Menteri DAP itu berhujah bahawa cara fikir pihak yang membantah tidak sesuai dengan negara yang ada pelbagai kaum dan budaya.

Benarkah tidak sesuai? Menggunakan hujah agama Islam yang merupakan agama negara, tidak sesuai?

Sang Pekaka tidak terkejut dengan hujah ini kerana sedia maklum sikap dan perangai DAP. DAP memang tidak suka agama Islam dijadikan rujukan utama dalam negara.

Ketika berkempen untuk pilihan raya, DAP berkata, mereka sangat menghormati kedudukan Islam dalam Perlembagaan.

Itu cakap mereka ketika berkempen demi memenangi undi Melayu. Realitinya, DAP hanya menghormati Islam sebagai sebuah agama yang sama seperti agama lain, ada penganut, ada acara keagamaan tersendiri.

DAP sesekali tidak pernah reda Islam sebagai agama tertinggi, menjadi rujukan dalam setiap aspek kenegaraan, mengatasi agama lain.

Sang Pekaka melihat isu Coldplay dan LGBT ini adalah antara isu yang menjelaskan mana satu intan, mana satu permata.

Mengenai penganjuran konsert ini dan seumpamanya, Sang Pekaka hanya memerhatikan bagaimanakah sikap yang ditunjukkan oleh pemimpin Melayu kita, yang tak tahu ke mana hala tuju negara ini pada masa hadapan.

Apa yang jelas di mata Sang Pekaka, pemimpin politik Melayu yang ada kuasa ini hanya fikirkan kepentingan kerusi dan masa depan politik mereka.

Tidak pernah serius membincangkan nasib bangsa dan nasib agama 10, 20 bahkan 50 tahun lagi.

Sebagai rujukan, Coldplay adalah sebuah kumpulan penyanyi rock dari London, United Kingdom yang ditubuhkan pada tahun 1997.

Ia dianggotai oleh Chris Martin selaku vokalis dan pemain piano, gitaris Johnny Buckland; pemain bass, Guy Berryman; pemain drum, Will Champion dan pengarah kreatif, Phil Harvey.

Coldplay menjadi terkenal di peringkat antarabangsa pada tahun 2000 dengan lagu
Yellow
.

Di laman web
Viagogo.com
, sehingga hujung tahun ini, kumpulan yang berusia lebih 20 tahun ini akan menjelajah lebih 14 negara untuk bertemu peminat dalam siri konsert termasuk Indonesia pada 15 November manakala di Malaysia pada 22 November ini.


Khairy perlu lebih masa sebelum kembali ke arena politik

0

BANGI, Selasa – Bekas Menteri Kesihatan, Khairy Jamaluddin memaklumkan, beliau masih belum membuat keputusan untuk menyertai mana-mana parti politik.
Tambah beliau, keputusan itu memerlukan lebih banyak masa dan beliau perlu berfikir panjang sebelum menerima mana-mana tawaran.
Mengulas mengenai tawaran dari Presiden BERSATU, Tan Sri Muhyiddin Yassin, Khairy menjelaskan beliau akan memaklumkan keputusan itu secara peribadi.
Bekas Ahli Parlimen Rembau itu menjelaskan, sekiranya mahu menyertai mana-mana parti politik, beliau akan memilih dengan rela hati kerana ia mewakili pendiriannya.
“Ini keputusan yang agak susah untuk saya dibuat dan kalau saya nak beri jawapan pun, saya akan bagi jawapan
face to face
 dengan Muhyiddin, itu paling tertib.
“Kita mesti jumpa orang yang bari tawaran kepada kita dan maklumkan kepadanya secara peribadi. Saya belum lagi membuat keputusan.
“Bukan saya kata
no
 (tidak) kepada tawaran Muhyiddin tapi saya nak jelaskan, bahawa ini satu keputusan yang sukar yang perlu dibuat,” katanya dalam podcast
Keluar Sekejap
.
Khairy juga menjelaskan, beliau tidak mahu terburu-buru membuat keputusan hanya kerana Pilihan Raya Negeri (PRN) semakin hampir.
“Apabila kita ada peluang kedua untuk pilih parti politik, saya tidak ambil keputusan ini dengan ringan. Saya tak mahu buat keputusan hanya kerana PRN semakin hampir.
“Saya mahu pilih dengan rela hati sebab parti itu mewakili nilai saya dan pendirian politik saya,” katanya lagi.
Januari lalu, Khairy dipecat daripada UMNO dan memaklumkan untuk berehat dari politik buat sementara waktu yang tidak dinyatakan tempoh.


Mayat lelaki terapung dalam sungai ditemukan dalam keadaan terlungkup

0

BANGI, Selasa – Polis Di Raja Malaysia (PDRM) menemukan seorang mayat yang didapati terapung di Sungai Kelab Golf,  Seri Selangor, Kota Damansara hari ini.

Ketua Polis Daerah Petaling Jaya, ACP Mohamad Fakhrudin Abdul Hamid berkata, pihaknya menerima laporan tersebut sejurus dilaporkan orang awam pada jam lebih kurang 1.25 pagi.

“Ketika sedang memancing di jambatan tepi Kelab Golf Seri Selangor, saksi telah melihat objek terapung perlahan-lahan mengikut arus sungai dan apabila diamati ia adalah seperti tubuh manusia dalam keadaan tertangkup dan terapung di dalam sungai,” katanya menerusi kenyataan itu.

Tambahnya, siasatan awal mendapati mayat lelaki itu belum dikenalpasti bangsa dan umurnya.

Artikel berkaitan

Selangor, Kuala Lumpur Catat Kes Luar Tabii Tertinggi

Pelancaran MEASAT – 3d Bantu Rapatkan Jurang Digital – PM

Keputusan Kerajaan Adalah Selektif

Pelajar SJKC Perlu Sedar Kepentingan Bahasa Melayu

Fasa 2 SUKE dibuka tengah malam ini

Sejurus maklumat diterima, pasukan polis telah berada di lokasi penemuan mayat dan Bomba dan Penyelamat Damansara bersama anggota dipanggil untuk mengangkat mayat dari sungai dan mayat di bawa keluar untuk tindakan lanjut.

Sementara itu, Fakhrudin memaklumkan siasatan sedang dijalankan dan mayat telah dihantar ke Hospital Sungai Buloh bagi ujian saringan COVID-19 seta bedah siasat untuk mengetahui punca kematian.

Justeru, beliau turut meminta orang awam yang melihat tkejadian tersebut memaklumkan kepada polis.

“Kepada sesiapa yang melihat atau berada di tempat kejadian, mohon tampil ke balai polis berhampiran atau berhubung terus dengan Balai Polis Kota Damansara (03-61421222) bagi membantu siasatan,” katanya.


RM10,00 sagu hati Aidilfitri AKSB prosedur biasa

0

BANGI, Selasa – Dewan Pemuda PAS Kelantan berkata, sagu hati setahun sekali kepada Ahli Lembaga Pengarah Air Kelantan Sdn Bhd (AKSB) adalah prosedur biasa.

Ketua Pemuda, Mohamad Kamal Mohamed berkata, ia sebagai menghargai kerja-kerja memerah minda dalam memberikan pandangan dan keputusan dasar kepada pihak pengurusan.

“Apatah lagi sebahagian besar lantikan ahli lembaga pengarah iaitu tujuh daripada sembilan orang adalah anggota profesional dalam aspek pengurusan dan teknikal air yang tiada apa-apa jawatan dalam parti.

Artikel berkaitan

Tukar MB Kelantan sebab Ahmad Yaakob uzur – Abdul Hadi

Amuk, cubaan tukang gunting serang polis dengan pisau pemotong daging

AUKU dijangka dipinda hujung tahun ini

55 kawasan di wilayah Shah Alam, Klang alami gangguan bekalan air

IPD Ampang Jaya Tumpaskan Samun, Curi Tabung Ekzos Kereta

“Kita mengambil maklum sebaran yang dibuat membabitkan pentadbiran AKSB berkaitan pemberian sagu hati kepada ahli lembaga pengarah, setiausaha syarikat dan kakitangan.

“Walaupun dokumen bertahap sulit dan hanya boleh dicapai oleh segolongan orang tertentu, ia kini disebar secara tidak wajar untuk tujuan memberikan persepsi negatif terhadap AKSB,” katanya menerusi kenyataan di Facebook.

Beliau berkata, pembahagian sagu hati itu turut dibandingkan dengan jumlah yang diterima oleh kakitangan.

“Soal perbandingan dengan jumlah kepada kakitangan, pada saya ia tidak berbangkit kerana sebelum perkara ini tular, langkah penambahbaikan sudah dibuat oleh pengurusan AKSB untuk kebajikan kakitangan bagi menghadapi hari raya seperti penjawat awam lain.

“Jika orang PAS sejahat mereka yang menyebarkan dokumen sulit dan berniat memburukkan kerajaan, boleh sahaja didedahkan bayaran-bayaran ‘one off’ bersifat setahun sekali kepada ahli lembaga pengarah GLC Persekutuan yang bukan sedikit juga jumlahnya termasuk syarikat air negeri-negeri.

“Saya masih optimis dengan tatakelola yang baik bukan sahaja menjauhi rasuah tetapi juga membabitkan soal integriti termasuk tindakan buruk mereka yang berniat jahat mendedahkan sesuatu yang secara pentadbirannya biasa diamalkan,” katanya.

Pada masa sama, beliau turut mencadangkan AKSB menyiasat kebocoran dokumen sulit dalam kalangan kakitangan dan membawa mereka yang mencanangkan prosedur dalaman kepada pihak pengadilan.

“Sulit itu adalah dokumen yang dikelaskan di bawah Akta Rahsia Rasmi 1972,” katanya.

Terdahulu, tular satu notis mengenai pemberian sagu hati Aidilfitri kepada sembilan ahli lembaga pengarah AKSB masing-masing sebanyak RM10,000 seorang.

Selain itu turut dinyatakan dalam notis itu mengenai pemberian sagu hati kepada semua kakitangan sebanyak RM200 dan kepada setiausaha syarikat sebanyak RM2,000.

Perkara itu didedahkan oleh seorang individu di Facebook sehingga menimbulkan kemarahan rakyat berikutan Kelantan berdepan masalah air yang berpanjangan.